Press Online :: Automobili :: Rekordna prodaja "Audija" u 2012. godini / print=true\n16. 01. 2013. - Autor: Dragan Stanimirović\nRekordna prodaja "Audija" u 2012. godini\nNemački proizvođač luksuznih automobila "Audi" zabeležio je u 2012. godini rast prodaje od 11,7 odsto na 1,455 miliona vozila. Ovaj proizvođač automobila je takođe, poput svojih velikih rivala "Mercedesa" i "BMW-a", u prošloj godini ostvario rekordnu prodaju\nU decembru "Audi" je prodao 110,400 automobila što je za skromnih 0,8 odsto više u odnosu na isti mesec 2011. godine.\nRekordna prodaja je ostvarana prevashodno zahvaljujući jakoj tražnji van granica evropskog kontinenta. U Indiji je "Audi" zabeležio vrtoglav rast prodaje od čak 63,4 odsto, dok je u Aziji i Kini prodato 28,1 i 29,6 odsto automobila više nego 2011. godine.\nNa tržištu Sjedinjenih američkih država prodaja je porasla za 18,5 odsto, dok je u Evropi, glavnom trzištu kompanije, zabeležen rast od 1,8 odsto.


08-12-2016 18:33 Svet Planeta Video\nAmerički videoblogeri koji vode Jutjub kanal RealLifeLore sakupili su u jednom snimku sve poznate informacije o tome gde se u svetu nalaze atomske bombe, koliko ih ima i njihovu udaljenost od najbližih gradova i država.\nEksplozija atomske bombe (Foto: Pixabay)\nJedna od najužasnijih informacija koju čovek može da sazna u današnjem svetu je blizina atomskih bombi njegovom okruženju. Možda ste ceo život živeli blizu atomskih bombi, a da to niste ni znali. Ukoliko lomite glavu tražeći informaciju o tome gde se u svetu nalaze atomske bombe, ovaj video će vam dati najprecizniju informaciju. Naravno, na snimku nisu prikazane tajne atomske bombe, jer one ne bi bile tajne ako bi se znala njihova lokacija, tako da one mogu biti prisutne u svakom delu planete, što je loša vest za one koji imaju fobiju od nuklearnog Armagedona. Na snimku je rečeno da su na svetu najugroženiji stanovnici ruskog grada Saratova, i da oni ''sede'' na 6% atomskih bombi proizvedenih u svetu. Ovaj video je digao paniku u Americi, jer se atomske bombe nalaze samo na 15 minuta od domova mnogih ljudi, a najveća koncentracija nuklearnog oružja se nalazi oko gradova Sijetl, Albukerki, Kanzas Siti i DŽeksonvil. Što se Evrope tiče, u blizini NATO nuklearnih glava žive stanovnici Belgije, Holandije, Nemačke i Italije. U Grancuskoj i Velikoj Britaniji je slična situacija, ali su atomske bombe tamo proizvedene baš u tim zemljama. Što se Balkana tiče, najviše bi trebalo da nas brinu one koje su smeštene u Italiji. U ovom videu je napravljena greška u vezi sa Turskom zbog zastarelih podataka, jer je letos ove godine bio potpisan ugovor o iznošenju atomskih bombi iz Turske Što se tiče Bliskog Istoka, prema zvaničnim podacima jedino izrael raspolaže atomskim bombama. Izvor: Pravda\nAmerika uputila Rusiji pretnje o "humanim" atomskim bombama


Nenad Mijailović, finansijski direktor Galenike, najbolji finansijski direktor – Plodna Zemlja\nNenad Mijailović, finansijski direktor Galenike a.d. proglašen je za najboljeg finansijskog direktora godine na prvoj dodeli ove nagrade koju su zajedno organizovali konsultantsko-revizorska kompanija Deloitte i Udruženje finansijskih direktora Srbije. Pobednik ovogodišnjeg konkursa je tako ušao u izbor za najboljeg finansijskog direktora godine za Jugoistočnu Evropu gde će se takmičiti sa kolegama iz Hrvatske, Slovenije i Bosne i Hercegovine.\nPrepoznajući sve veću ulogu finansijskih direktora, Deloitte je u saradnji sa Udruženjem finansijskih direktora pokrenuo konkurs za Izbor najboljeg finansijskog direktora koga bira stručni žiri prema unapred jasno definisanim kvalitativnim i kvantitativnim kriterijumima, odnosno na osnovu popunjenog kratkog upitnika iz prijave na konkurs i javno dostupnih finansijskih izveštaja za 2020. godinu kompanije u kojoj je kandidat zaposlen. Nagrada „CFO godine“ dodeljuje se za uspeh i projekte koje finansijski direktor vodi u okviru funkcije finansija i meri se rezultatima koje privredno društvo u kome je zaposlen ostvaruje na osnovu tih aktivnosti. U pitanju je inicijativa koja promoviše važnost transparentnog korporativnog upravljanja i svakako je jedan od načina za poboljšanje ekonomskih performansi u celini, podsticanje investicione klime i na taj način jačanje ekonomije.\nŽiri za izbor najboljeg finansijskog direktora činili su: Violeta Kovačević, CEO kompanije Mercator-S, Slavica Pavlović, predsednica Izvršnog odbora Eurobanke, Nikola Turkan, senior direktor finansija Hemofarma, Nebojša Matić, osnivač i CEO kompanije MikroElektronika, Dragan Lončar, profesor Ekonomskog fakulteta Univerziteta u Beogradu i Olivera Andrijašević, partner u Deloitte-u.\nTagoviDeloitte Galenika Nenad Mijailović Udruženje finansijskih direktora Srbije\nCONCEPT STORE sa autentičnim proizvodima Srbije otvoren u beogradskom Hajatu


SZO: Indija na udaru virusa, UN šalju neophodnu pomoć\nTanjug 27. aprila 2021. 07:42\nŽENEVA – Generalni direktor Svetske zdravstvene organizacije Tedros Adanom Gebrejesus izrazio je žaljenje zbog epidemijskog udara u Indiji i potvrdio da je ta organizacija poslala hitnu, neophodnu pomoć u tu zemlju uključujući i više hiljada portabl respiratora.\nTedros je rekao da je SZO uputila više od 2 hiljade svojih ljudi u Indiju da pomognu u borbi sa smrtonosnim talasom korona virusa, kao i montažne poljske bolnice i laboratorijski materijal, prenosi AP.\nTedros je potvrdio da se pandemija rasplamsava i da je broj obolelih u svetu već devet nedelja u porastu, dok broj smrtnih ishoda među kovid pacijentima raste već šest nedlja u nizu.\n„Samo prošle nedelje je u svetu registrovan isti broj novozaraženih kao i u prvih pet meseci pandemije“, upozorio je Tedros.\nNačelnica za sektora za tehniku SZO Marija van Kerkove ocenila je da je realan broj preminulih među kovid pacijentima svakako veći od potvrđenog broja smrtnih slučajeva.


POLITIKA ISPRED STRUKE? U Prnjavoru razrešena dužnosti direktorka doma zdravlja iz SNSD (FOTO)\n30. 06. 2021. u 20:42\nNOVOUSPOSTAVLJENA skupštinska većina u Prnjavoru, predvođena SDS-om, na vanrednoj sednici sa funkcije direktora Doma zdravlja razrešila je SNSD-ovu Svjetlanu Malić.\nZa vršioca dužnosti direktora u ovoj zdravstvenoj ustanovi imenovan je Bojan Subotić, iz DNS.\nReč je o kolegama, lekarima, zaposlenima u prnjavorskoj „kući zdravlja“, istovremeno odbornicima u prnjavorskom parlamentu, u ljuto suprostavljenim taborima.\nInače, ovo je prva smena, odnosno razrešenje SNSD kadra otkako je nedavno ta stranka iznenada izgubila većinu sa svojih najvećim brojem odbornika (11 od ukupno 29), uz to i sa svojim prvim čovekom, načelnikom, opštine i predsednikom OO.\nOčito, sve se promenilo otkako je u maju SDS preuzeo skupštinsku većinu sa devet odbornika i sedam koalicionih odbornika (tri iz DNS, po jedan SRS dr Vojislav Šešelj, DEMOS, iz reda nacionalnih manjina i jedan nezavisni kandidat).\nPredsednik SO, Mirko Bukvić, obrazložio je razrešenje istekom mandata Malićevoj 7. jula, u vreme skupštinske letne pauze.\n- Razrešili smo je sa tim datumom kada joj i ističe mandat iz razloga što 1. jula počinje skupštinska pauza, pa smo izbegli da samo po tom pitanju zakazujemo redovnu sednicu. To smo na korektan način odradili, kao što je i korektno da Dom zdravlja neće imati vakum nakon isteka mandata direktora - pojasnio je Bukvić, dodavši da je „u interesu građana Prnjavora ali i samog načelnika Tomaša i njegovog SNSD-a da se suoče sa demokratskom voljom većine i njenim odlukama“.\nU burnoj raspravi, često i na granici incidenta, naglasivši da je Malićeva u svom mandatu posrnuli Dom zdravlja podigla na „zdrave noge“, iz SNSD-a su osporili njeno razrešenje nizom proceduranilh propusta i grešaka. Između ostalog, za razrešenje izostanka saglasnosti nadležnog ministarstva.\nNAMIRENJE STRANAČKIH APETITA\n- NEZAKONITO razrešenje direktorke Malić je posledica namirenja stranačkih apetita, konkretno obećanih od SDS-a prema DNS-u. Očito je da se to danas moralo da desi, s obzirom na DNS-ove pretnje. Žao mi je što je u te političke igre uvučen Dom zdravlja, kao institucija koja je odlično funkcionisala poslednje četiri godine. To će proizvesti teške posledice - ubeđen je načelnik Prnjavora, Darko Tomaš.\nMalićeva, kojoj ni skupštinska većina nije stavila primedbe za vođenje Doma zdravlja, samo je konstatovala da je iznenađena brzinom i propustima u proceduri razrešenja, podsetivši da je još ranije najavila da joj mandat ističe 7. jula.\nPrnjavor vesti Prnjavor SNSD SDS smena direktora dom zdravlja u Prnjavoru


Sutra u Srbiji najhladnije jutro u 2012. godini - Bizlife.rs\nSutra u Srbiji najhladnije jutro u 2012. godini\n19:49 Beograd, 08/02/2012\nU celoj Srbiji jutros su zabeležene izuzetno niske temperature, a najhladnije je bilo u Somboru, gde je u šest sati izmeren minus 21 stepen. Ako se izuzmu Sjenica i Pešterska visoravan gde su prethodnih dana beležene ekstremno niske temperature, sutra će u Srbiji osvanuti najladnije jutro od kako je počeo ledeni talas.\nU Republičkom hidrometeorološkom zavodu saopštili su da se sutra ujutru očekuje jak i umeren mraz, sa temperaturama od minus 25 do minus 15, a lokalno i do minus 30 stepeni.\nNa severu Bačke, Banatu i na Pešterskoj visoravni najniža jutarnja temperatura sutra će biti minus 22. U Novom Sadu će ujutru biti minus 18, dok će najviša dnevna biti tek minus 11. U Kragujevcu će jutarnja biti 16 stepeni ispod nule, koliko će biti i u Beogradu.\nI narednih sedam dana zadržaće se veoma hladno vreme. U petak, prvo na jugu i jugozapadu, a do kraja dana i u toku noći u ostalim krajevima, doći će do naoblačenja mestimično sa snegom.\nZa dane vikenda i početkom naredne sedmice prognozira se pretežno oblačno vreme, mestimično sa snegom. Više padavina očekuje se u subotu i to u južnim i centralnim krajevima, uz pojačan istočni vetar. Meteorolozi predviđaju vejavicu i stvaranje nanosa u planinskim predlima.


Energyobserver - GRČKA / AUTOR BALKAN GREEN ENERGY NEWS / OIE /MASDAR I TAALERI ENERGIA GRADE SOLARNU ELEKTRANU OD 65 MW U GRČKOJ\nZa podizanje tog fotonaponskog postrojenja će zadužen Masdar-Taaleri Generation (MTG), zajedničko preduzeće kompanija Taaleri i Masdar. Trebalo bi da bude završeno 2023. godine, a investitori planiraju da učestvuju u aukcijama za fid-in premije za obnovljive izvore energije u Grčkoj krajem ove godine, saopštio je Masdar.\nOvo je prva investicija kompanije Masdar u Grčkoj. Lokacija projekta je oko 65 kilometara severno od Atine.\nPlanirana godišnja proizvodnja je 100 GWh\nBuduća solarna elektrana bi trebalo da proizvodi 100 GWh električne energije godišnje. Ambasador UAE u Grčkoj Sulaiman Hamed Salem AlMazroui rekao je tokom virtuelne ceremonije potpisivanja ugovora da je njegova zemlja srećna što može da pomogne Grčkoj u ostvarivanju svog cilja da 35% energetskog miksa do 2030. godine čine obnovljivi izvori energije.\nGrčka planira da do 2030. godine preko 60% potrošnje struje pokriva iz obnovljivih izvora\nGrčki Nacionalni energetski i klimatski plan (NECP) predviđa više nego dvostruko povećanje udela obnovljivih izvora u potrošnji električne energije do 2030. godine, na preko 60%.\nMasdar i Taaleri su partneri u vetroparku Čibuk 1 u Srbiji\nZajedničko preduzeće kompanija Masdar i Taaleri je osnovano 2019. godine za razvoj projekata obnovljivih izvora energije u centralnoj i istočnoj Evropi. Masdar i fondovi kojima upravlja Taaleri su investicioni partneri u vetroparku Čibuk 1 u Srbiji, snage 158 MW, podseća se u saopštenju.\nMasdar, koji je u vlasništvu firme Mubadala Investment Company, preko koje vlada Abu Dabija sprovodi strateške investicije, aktivan je u preko 30 zemalja širom sveta uključujući Egipat, Maroko, Veliku Britaniju, Sjedinjene Američke Države, Australiju, Španiju i Indiju.\nTaaleri Energia, sa sedištem u glavnom gradu Finske, Helsinkiju, ima 2,8 GW kapaciteta vetroenergije i solara u Evropi, SAD i na Bliskom istoku.


Atlas kontracepcije: Srbija po pristupu kontracepciji na sredini evropske liste | EurActiv Serbia\nAtlas kontracepcije: Srbija po pristupu kontracepciji na sredini evropske liste\nU Evropi su i dalje izražene razlike između istoka i zapada kada su u pitanju pristup kontraceptivnim sredstvima i informisanosti o njima, pokazuje novi Atlas kontracepcije koji je objavio Evropski parlamentarni forum za seksualna i reproduktivna prava. Srbija se našla na sredini liste, a među zapadnobalkanskim zemljama je na drugom mestu.\nAtlas prikazuje 46 evropskih zemalja ocenjenih prema pristupu kontraceptivnim sredstvima, pristupu savetovanju i dostpunosti onlajn informacija o kontracepciji.\nU poređenju sa evropskim zemljama, u Srbiji zdravstveni sistem manje pokriva nabavku kontraceptivnih sredstava. Takođe ne postoji pristup besplatnoj kontracepciji za mlade do 19 ili do 25 godina, kao ni za druge ranjive grupe kao što su nezaposleni.\nU pogledu pristupa savetovanju, Srbija je na sličnom nivou kao ostale zemlje, a urgentna kontraceptivna sredstva i hormonalna kontracepcija su dostpune bez recepta.\nInformacije o kontracepciji su dostupne samo na sajtovima nevladinog sektora, pri čemu se ti vebsajtovi mogu lako naći na internetu, kao i informacije gde nabaviti kontraceptivna sredstva. Nema međutim dovoljno dostupnih podataka o troškovima kontracepcije, kao ni informacija na manjinskim jezicima.\nU 19 evropskih zemalja (41%) kontracepcija je pokrivena nacionalnim zdravstvenim sistema, 13 zemalja (28%) pokriva kontracepciju za mlade do 25 godine ili starije, dok 41 zemlja omogućava savetovanje u okviru nacionalnog zdravstvenog sistema. Vladini vebsajtovi sa informacijama o kontracepciji postoje u 18 zemalja.


Sportske.net - Gašić posle drame u Laktašima: ''Trebaće nam mnogo snage...''\nGašić posle drame u Laktašima: ''Trebaće nam mnogo snage...''\nPomoćni trener Partizana, koji je zbog bolesti Duška Vujoševića vodio ekipu u Laktašima protiv Igokee, pohvalio je borbenost svojih igrača u ovom meču, ali i podsetio na izuzetno naporan ritam koji crno-bele očekuje u narednom periodu.\nKošarkaši Partizana uspeli su da savladaju Igokeu u Laktašima, ali tek posle produžetaka. Velimir Gašić je vodio ekipu u ovoj utakmici, ali i pored oscilcija u igri, on je pohvalio svoje igrače zbog ostvarene važne pobede u 14. kolu ABA lige, ali i borbenosti koju su prikazali.\n“Pritisnuta svim problemima koji nas prate i raznoraznim pehovima, malerima, posle utakmice u Zagrebu, kada smo doživeli poraz, ekipa je odlično odreagovala i pokazala da ima jednu veiku dozu mentalne čvrstine, jedan dobar karakter.\nTo se manifestuje kroz niz nekih detalja na utakmici i kroz igrače koji su i na samom meču imali određenih problema, kada su u pitanju povrede, pre svega mislim na Bogdanovića koji je stisnuo zube i odigrao nastavak utakmice zaista veoma kvalitetno. Naravno i svi ostali igrači zavređuju maksimalne čestitke na borbenosti.\nTu borbenost najbolje oslikava odnos skokova koji smo imali večeras, 41 skok u odnosu na 19 ekipe Igokee. Mislim da smo, osim možda prvog perioda kada smo primili 30 poena, ostali deo utakmice odigrali odbranu na jednom dosta kvalitetnom nivou i da je to, uz skokove naravno, u dobroj meri i odlučilo pobednika'', izjavio je Gašić posle utakmice.\nOn se zatim osvrnuo i na činjenicu da Partizan u narednom periodu neće imati nimalo predaha, jer ga očekuje niz teških mečeva, kako u Evroligi, tako i na Jadranu.\n''U naredna tri i po meseca, ulazimo u ritam dve utakmice nedeljno, i sigurno da će trebati mnogo energije, mnogo snage i koncentracije pre svega, da se sve obaveze koje imamo kao tim, kao klub, na najbolji mogući način odrade do kraja”, zaključio je Gašić.


Grci sprečili atentat na Zaeva - BIGportal.ba\nGrčka vlada i tajne službe sprečile su pokušaj atentata na premijera Zorana Zaeva, nekoliko meseci nakon potpisivanja Prespanskog sporazuma, pišu mediji.\nGrčka vlada i tajne službe sprečile su pokušaj atentata na premijera Zorana Zaeva, nekoliko meseci nakon potpisivanja Prespanskog sporazuma u ??leto 2018. godine, a pre nego što je parlament izglasao promenu ustava sa 80 glasova, prenosi grčki portal „Vardini, a prenosi “24.mk”.\nPrema informacijama iz grčkih medija, tajne službe u Grčkoj obavestile su tadašnjeg premijera Aleksisa Ciprasa da postoji intenzivna mobilizacija protiv Zaeva u Makedoniji. Istovremeno, američke službe su mislile da će “snage koje imaju interes da ne potpišu sporazum pokušati da spreče promenu ustava Makedonije od strane parlamenta”, ali nisu znale dubinu tog otpora. Ubrzo nakon toga, ruske diplomate su proterane iz Atine.\nOvo je u “Sandej tunajt” objavio izvor blizak tadašnjem Ministarstvu spoljnih poslova. Izvor je istovremeno bio i nezvanična veza sa tajnim službama i Ministarstvom odbrane, koji su odigralu značajnu ulogu u čitavom slučaju, prenose grčki mediji.\nIzvor, koji je preneo informacije u “Sandej tunajt”, rekao je da je od trenutka izglasavanja promene ustava došlo do tajnih konsultacija između SAD, progonjenog i optuženog Gruevskog i ambasade jake zemlje, gde je jasno rečeno da su oni odgovorni za svaku “nesreću” Zaeva.\nAli i danas je zaštita Zorana Zaeva pokazatelj straha od skopskog lidera, koji se seća sudbine Gligorova, koji je čudom preživeo atentat 1995. godine, tvrdi portal.


EK predložila uvođenje kovid sertifikata, članice obavezne da prihvate vakcine koje je odobrila EMA, o neodobrenim odlučuju same države | Blok vesti\nEK predložila uvođenje kovid sertifikata, članice obavezne da prihvate vakcine koje je odobrila EMA, o neodobrenim odlučuju same države\nPredsednica Evropske komisije Ursula fon der Lajen izjavila je danas da je Komisija predložila uvođenje "zelenog digitalnog sertifikata" koji pokazuje da je osoba vakcinisana, negativno testirana na kovid-19 ili preležala koronavirus i ima antitela i da će to pomoći državama Evropske unije da povrate slobodu kretanja "na bezbedan način".\nEvropski komesar za pravosuđe Didie Renders rekao je da će biti obaveza država članica da prihvate sertifikat za vakcine koje je odobrila Evropska agencija za lekove (EMA), a da za one koje nije odobrila EMA same države članice će morati da urede da li ih prihvataju.\nOn je rekao da će sertifikat sadržati ime vakcine, dozu i datum vakcinacije i da li ih je odobrila EMA.\nRenders je na konferenciji za novinare rekao da će ta mera trajati dok traje pandemija i da je u sertifikatu ostavljena mogućnost i za ljude koji još čekaju vakcinu ili ne žele da se vakcinišu, da sebi obezbede način za putovanje i da je namera da sertifikati budu spremni do leta.\nSertifikat će biti digitalni, ali će moći da se dobije i u papirnoj formi.\nPortparol EK: Kovid sertifikati namenjeni za putovanja unutar EU\nKljučni elementi predloga Evropske komisije su da će digitalni zeleni sertifikat biti dostupan svim građanima EU, da će se poštovati nediskriminacija i da će sadržati samo neophodne informacije.\nSertifikati će biti u digitalnoj formi ili na papiru i u oba slučaja će imati QR kod koji sadrži neophodne informacije, kao i digitalni potpis kako bi se osigurala autentičnost.\nIstiče se i da će sertifikati biti besplatni i na zvaničnim jezicima ili jezicima zemalja koje ih izdaju i engleskom.\nDalje se navodi da je Komisija, kako bi se izbegla diskriminacija nevakcinisanih, predložila da sertifikati ne budu samo o vakcinaciji, već i za ljude koji su se testirali na kovid-19 ili ga preležali.\nGovoreći o vakcinama u EU, predsednica EK rekla je da je početak bio težak, ali da je sada ostvaren napredak da je Fajzer dostavio planirane doze – 66 miliona doza u prvom tromesečju, Moderna 10 miliona, ali da je AstraZeneka proizvela i isporučila manje, da je umesto 90 miliona kako je dogovoreno projekcija da će isporučiti 30 miliona doza.\nUrsula fon der Lajen je rekla da ako se to dogodi, do kraja marta će EU imati oko 100 miliona vakcina.\nOna je dodala da je odobrena još jedna vakcina i da će se i EU uključiti za vakcinu Džonson i Džonson i da bi u drugom tromesečju ove godine trebalo da se dobije 55 miliona doza vakcine koja se prima u jednoj dozi.\nKako je rekla, u drugom tromesečju planirano je dobijanje 200 miliona doza Fajzera, 35 miliona doza Moderne i 70 miliona doza AstraZeneke.\nOna je dodala da EU ima i dozvolu za izvoz i da je 41 milion doza izvezen u 33 zemlje i da to pokazuje da EU želi međunarodnu saradnju, te dodala da se očekuje reciprocitet, da zemlje u koje EU šalje vakcine, a koje proizvode vakcinu šalju doze u EU.\nUpitana o neželjenim dejstvima vakcine AstraZeneka, Ursula fon der Lajen je rekla da će o tome sutra govoriti EMA, ali da ona lično veruje u vakcine.\nPrevious articleVAJDA I IVANIŠEVIĆ NEMAJU DILEMU: Novak je silno motivisan, oboriće još rekorda\nNext articleGojković: Žao mi je što su neka udruženja napustila Radnu grupu za bezbednost novinara


Fasade i krovovi u Novom Sadu i Petrovaradinu u novom ruhu | (Vesti - 29.05.2018) Novi Sad\n29.05.2018 u 17:16h\nFasade i krovovi u Novom Sadu i Petrovaradinu u novom ruhu\nPočinje detaljna rekonstrukcija još desetak objekata u podgrađu Petrovaradina i centru grada. Za ovogodišnje radove Srbija i Novi Sad obezbedili 150 miliona dinara.\nPod nadzorom stručnjaka Zavod za zaštitu spomenika kulture Novog Sada ovih dana kreće obnova fasada i krovova još 11 zgrada u podgrađu Petrovaradinske tvrđave, a uskoro počinje i rekonstrukcija nekoliko objekata u novosadskom starom gradskom jezgru, prenose "Večernje novosti".\n- U okviru obnove podgrađa, koja je počela pre godinu dana, počinjemo petu i šestu fazu radova u kojoj će biti rekonstrusani krovovi i fasade na jedanaest zgrada u Štrosmajerovoj ulici, koja će tako biti kompletno urađena - kaže, za "Novosti", direktor ZZSK Siniša Jokić.\n- Počinjemo od zgrade koju Novosađani u žargonu nazivaju "Pepeljuga", koja se nalazi pored hotela "Vojvodina", na uglu između Trga slobode i Ulice Modene - rekao je Jokić.\nPovezane teme fasade novi sad novi sad Petrovaradin Zavod za zaštitu spomenika kulture


Web site Balinta Pastora : Mediji : Poslanici će biti slobodni, ali ne zna se kako\nPoslanici će biti slobodni, ali ne zna...\nDatum: 24. februar 2010. Izvor: Danas\nSkupština Srbije raspravljala o zakonu o parlamentu\nBeograd - Nakon dve godine pisanja, konsultacija i sporenja, Predlog zakona o Narodnoj skupštini juče se konačno našao na dnevnom redu parlamenta, i to na zahtev 129 poslanika vladajuće koalicije. Opozicija, koja je tokom izrade zakona zbog „ignorišućeg stava vlasti“ napustila radnu grupu, juče nije sporila potrebu donošenja zakona o parlamentu, ali je kritikovala većinu odredaba predloženog akta.\nNavedeno je da se zakonom ne rešava pitanje mandata poslanika, da se ne zna pred kim poslanici polažu zakletvu, a da sviranje himne i špalir Garde Vojske Srbije ne podižu ugled zakonodavnog doma. To su i razlozi zbog kojih je kompletna opozicija najavila da neće glasati za predloženi zakon ukoliko ne bude popravljen amandmanima.\nObrazlažući Predlog zakona, šefica poslaničke grupe ZES Nada Kolundžija rekla je da ovaj akt nije zajednički predlog poslaničkih grupa vlasti i opozicije, ali da ona želi da veruje da svih 250 poslanika dele istu volju da se uredi rad parlamenta.\n- Kod pitanja mandata imali smo ustavna ograničenja. Time će se baviti zakon o izboru narodnih poslanika, koji će se uskoro naći pred parlamentom. Ono za šta smo se opredelili jeste definicija koja kaže da poslanik slobodno raspolaže mandatom, uvereni da je u skladu sa Ustavom i ne ulazeći u razradu mehanizama na koji način poslanik slobodno raspolaže tim mandatom - rekla je Kolundžija i dodala da akt o Narodnoj skupštini predviđa da poslanici neće moći da se skrivaju iza imuniteta kada učine krivično delo.\nPoslanici opozicije zamerili su vladajućoj većini što kasni u donošenju zakona, ali i na nejasnoćama u vezi sa ceremonijama sviranja himne i postavljanja Garde. Šef poslaničke grupe SNS Tomislav Nikolić pitao je i pred kim poslanici polažu zakletvu - da li pred bogom, crkvom ili predsednikom Ustavnog suda.\n- Narod se nikome na zaklinje - rekao je Nikolić i pozvao vladajuću većinu da time „ne ponižava građane koji biraju 250 poslanika“. On je kritikovao i uvođenje kolegijuma Narodne skupštine, koji bi trebalo da zameni konsultacije šefova poslaničkih grupa s predsednikom parlamenta.\nŠef poslaničkog kluba LDP Čedomir Jovanović ocenio je da se predloženim zakonom ograničava sloboda poslanika, a da je pokušaj da se Skupštini „vrati kredibilitet osuđen na neuspeh“. Uz ocenu da je predloženi zakon antievropski i antidemokratski, Jovanović je rekao da se njime ne regulišu odnosi Skupštine s Vladom, predsednikom Republike i Ustavnim sudom. On se založio i za ukidanje „blanko ostavki“, navodeći da je Srbija jedina zemlja na svetu u kojoj su poslanici taoci političkih stranaka.\nPredsednik Nove Srbije Velimir Ilić rekao je da ta stranka neće podržati Predlog zakona o Narodnoj skupštini, ističući da bi ga trebalo povući iz procedure, a slične stavove izneli su i poslanici DSS.\nŠef poslaničke grupe manjina Balint Pastor najavio je da će poslanici tog kluba podržati Predlog zakona, jer je interes da Skupština bude samostalna i u finansijskom smislu.


Transport robe evropskim zemljama - bezbednost i pouzdanost kao prioritet - Pluton Logistics\nLogistika u industriji ELEKTRIČNIH vozila – Rešenja za transport i skladištenje baterija\nNeron otkrio bunker sa cigaretama u podu kombija\nDSV gradi logistički centar vredan skoro 270 miliona evra (FOTO)\nGde je nestalo 28.000 litara nafte?\nTransport robe evropskim zemljama – bezbednost i pouzdanost kao prioritet\n21/06/2019 21/06/2019 marko\takcize, carine, hladan lanac, izvoz Češka, izvoz Hrvatska, izvoz Mađarska, izvoz Nemačka, izvoz Poljska, kalkulator carine, kamioni hladnjače, kompanija nelt, logistika u hladnom lancu, prevoz robe, transport, Transport i logistika, transport robe Češka, transport robe Hrvatska, transport robe Mađarska, transport robe Nemačka, transport robe Poljska, transport robe Rumunija, uvoz Češka, uvoz Hrvatska, uvoz Mađarska, uvoz Nemačka, uvoz Poljska, uvoz rumunija\nZasnivajući svoje poslovanje na znanju, iskustvu, stalnim inovacijama, kao i oslanjanjem na stručnost i posvećenost svojih zaposlenih, jedan od naših najvećih i najuspešnijih poslovnih sistema, kompanija Nelt, danas nudi potpuna rešenja u distibuciji i logistici na svim tržištima na kojima posluje. Kompanija je deo Nelt Grupe, internacionalne grupacije koji povezuje 4.000 zaposlenih u 14 kompanija, na 11 tržišta Evrope i Afrike.\nPrateći svetske trendove i ugrađujući sva pozitivna iskustva sa kojima se susreće poslujući na dva kontinenta, Nelt kontinuriano unapređuje svoje poslovanje, optimizuje logističke troškove poslovanja i svojim klijentima omogućava maksimizaciju efikasnosti i minimizaciju troškova.\nU okviru svog logističkog portfolija, Nelt pruža uslugu međunarodnog drumskog transporta i to za potrebe uvoza i izvoza na teritoriji Češke, Rumunije, Hrvatske, Poljske, Nemačke i Mađarske. Kompanija organizuje drumski transport robe u ambijentalnom i termo-kontrolisanom režimu.\n– Veliko iskustvo koje Nelt poseduje u transportu osetljive i vredne robe kao i referentna lista klijenata kojima pruža uslugu, svrstava ovu domaću kompaniju u lidere Jugoistočne Evrope u drumskom transportu. Zahvaljujući posvećenosti Nelt tima, preciznosti logističkih operacija i pouzdanosti, klijenti kompanije Nelt u svakom trenutku mogu da se oslone na tačno i pravovremeno snabdevanje svojih kupaca na teritoriji Centralne i JugoistočneEvrope. Sva naša vozila su opremljena GPS uređajima, a organizacija, kontrola i praćenje celokupnih transportnih i dostavnih ruta se vrši pomoću savremnog softverskog rešenja za organizaciju i optimizaciju transporta – ističe za naš portal Dragoljub Burmazović, menadžer transporta u kompaniji Nelt.\nNelt je 2018. godine uspešno prošao provere sistema menadžmenta kvalitetom (QMS), prema zahtevima standarda ISO 9001:2015 i sistema bezbednosti hrane (HACCP). Prateći svetske trendove i zahteve biznisa kompanija radi u skladu sa standardima ISO 28000, ISO 27001 i zahtevima TAPA FSR i TAPA TSR. Najviši nivo međunarodnog statusa Ovlaščeni privredni subjekt AEO F dodeljen je kompaniji 2017. godine, a time je potvrđena usklađenost visokih bezbednosnih zahteva u čitavom lancu snabdevanja kompanije.\nUpravo zahvaljujući statusu Ovlašćenog privrednog subjekta, Nelt garantuje i zuzetno visok standard sigurnosti i bezbednosti.\nKada je reč o usluzi transporta, za kompaniju su pouzdanosti sigurnost na prvom mestu.\nKako bi stepen bezbednosti podigla na najviši nivo, kompanija ima i interni tim za bezbednost koji prati izvršenje transporta, angažuje proverene partnere u transportnom lancu bez korišćenja internet berzi transporta i koristi isključivo sigurne parking zone i proverene transportne rute.\nTakođe, po zahtevu, kompanija organizuje transport sa antiprovalnim sistemom i pratnjom.\nKompanija Nelt članica je Nacionalne asocijacije špediterskih društava i agenata PU “Transport i logistika” i Poslovnog udruženja prevoznika robe u međunarodnom drumskom saobraćaju Srbije “Međunarodni transport”. Zahvaljujući ovim članstvima, kompanija ima mogućnost da aktivno učestvuje u rešavanju različitih izazova u transportu i logisticii da kroz konkretne preporuke doprinosi razvoju ove oblasti na nacionalnom nivou.\nAktivnosti koje se sprovode u ovim organizacijama usmerene su na unapređenje poslovanja i privređivanja članova, saradnju sa nadležnim državnim organima, komorskim i drugim stručnim i strukovnim udruženjima, poslovno informisanje, edukaciju, savetovanje i stručnu zaštitu interesa članova.\nIzuzetne usluge koje Nelt pruža u domenu transporta, korisnici i te kako prepoznaju. Tome u prilog govori i činjenica da je 2017. godine sektor međunarodnog transporta Nelt Srbija dobio značajno priznanje kompanije Mars za doprinos u pružanju usluga međunarodnog transporta u Evropi. Ovim priznanjem nagrađeni su visok kvalitet u pružanju usluga međunarodnog transporta i fleksibilnost u saradnji, a Nelt je prepoznat kao jedna od vodećih logističkih kompanija u Evropi.\nKvalitetna, pouzdana i sigurna usluga – za kompaniju Nelt su aksiomi apsolutni standard na kojem se zasniva poslovanje. Zahvaljujući saradnji sa liderom u oblasti logistike i distribucije na ovom prostorima, klijenti mogu da računaju na efikasnosti kvalitet u poslovnim procesima, bezbednost robe i niže troškove poslovanja.\n← Hrvatsko-slovenački kamionski rat pogađa i srpske prevoznike\nPronađen migrant na rezervnom točku ispod kamionske prikolice →\nŠta nemačke kompanije misle o logistici i transportu u Srbiji?\n06/11/2013 06/05/2017 marko\n(FOTO) „Nelt“ i „Dachser“ predstavili novu uslugu transporta prehrambenih proizvoda\n03/11/2017 07/11/2017 marko\nPola budžeta Srbije od prihoda Carine\n21/02/2016 23/04/2017 marko\nPODSEĆAMO: Hrvatska – obaveze vozača u međunarodnom transportu\nNEMAČKA: 135 vozača ostalo bez dozvole tokom samo jednog zastoja u saobraćaju


RTV\t04.01.2010 23:00\nPretkvalifikacionim tenderom, kažu u Agenciji za RTV, želeli su da opipaju puls zainteresovanih investitora, ali i propišu najbolje uslove za finalni tender.\nIako je “anketni“ tender raspisan mesec i po ranije od dovora sa Galenikom, odnosno pre završetka novog pogona, u tom preduzeću očekuju da će ponude potencijalnih investitora biti više od 200 miliona evra, na koliko je procenjen kapital sprskog farmaceutskog brenda.\nNajveća investicija u farmaceutskoj industriji, trebalo bi da bude završena krajem januara. Novi pogon vredan 50 miliona evra, sa radom će početi u aprilu, kaže direktor Galenike Nenad Ognjenović, što će uz činjenicu da je u kriznoj 2009. proizvedeno i plasirano više lekova nego lane, verovatno podići vrednost te kompanije.\nIako će cenu, a samim tim i vrednost besplatnih akcija za građane odrediti tržište, poslovni rezultat Galenike, govore u prilog uspšne privatizacije. Ni radnici ne treba da brinu, kaže direktor, jer u tom preduzeću nema viška zaposlenih, dodajući da je zagovornik teze da “nigde nema viška radnika, nego samo manjka posla“.\nZa kupovinu Galenike, po recima direktora Nenada Ognjenovića interesovanje su iskazali i njihovi licencni parteri, mada ni Agencija za privatizaciju, ni Galenika, još uvek ne saopštavaju ko su potencijalni kupci.


Pavić: Bošnjaci žele Ujedinjene Evropske Emirate\nSuštinska mržnja prema Srbima i hrišćanima\nPolitikolog iz Beograda Aleksandar Pavić ocijenio je da iza inicijative potpredsjednika Republike Srpske iz SDA Ramiza Salkića o promjeni naziva Republike Srpske u pozadini krije suštinski mržnja prema Srbima i hrišćanima.\n"Pitati Bošnjake šta bi oni hteli, bilo bi suludo, osim ukoliko oni ne žele da pitaju Srbe kako bi oni želeli da se nazove BiH, a to se sigurno neće desiti. Mislim da bi oni najviše voleli da to bude neki `ujedinjeni evropski emirati`, da bi im to bilo baš po meri", kaže Pavić.\nPavić je rekao za "Sputnjik" da bilo koje ime za Srpsku, koje bi eventualno predložili Bošnjaci, Srbi neće prihvatiti.\nPavić kaže da je "Salkić član udruženog zločinačkog poduhvata koji se zove SDA i koji je odgovoran za izbijanje rata u BiH".\n"Osnivač stranke Alija Izetbegović odbio je dva mirovna plana koji bi sprečili rat u BiH i oni su isključivi krivci za krvoproliće, jer žele da kontrolišu celu državu. Nije im bila dobra Jugoslavija da žive zajedno sa Srbima i Hrvatima i drugim narodima, ali zato žele da nateraju Srbe i Hrvate da žive u BiH koju oni kontrolišu", kaže Pavić.\nOn ističe da je u tome čitava pozadina Salkićeve inicijative, koji je, kako kaže, vojnik Alije Izetbegovića.\n"On je jedan mudžahedin u kravati i odelu, ali kravata i odelo ne treba da zavaravaju. NJegova jedina svrha u političkom životu je da nema Republike Srpske i po mogućnosti da nema Srba, a zatim ni Hrvata u BiH. On je član ekstremističke organizacije koja bi u normalnoj državi trebalo da bude zabranjena", smatra Pavić.\nPavić ocjenjuje da je Salkićeva inicijativa za promjenu naziva Republike Srpske u službi predizborne kampanje, ali i da bi član SDA to pričao i bez kampanje jer, kako kaže, SDA nikad neće biti zadovoljna Dejtonskim sporazumom, jer im strašno smeta Republika Srpska.\n"Nema tog imena koje bi njih zadovoljilo, osim da nosi naziv BiH, kao što drugi entitet u sebi nosi naziv BiH, ali po mogućnosti da tu budu samo većinski muslimani, da tu vehabije kontrolišu sve džamije, da može `zelena transverzala` da se spoji i da onda mogu da okrenu svoje vidike tamo dalje prema Zapadu i prema novom džihadu u Evropi", dodao je Pavić.\nPavić navodi da Bošnjaci muslimani jednostavno ne mogu da prežale što ovde više nema Otomanskog carstva i što oni ne uživaju privilegije nad hrišćanima.\n"Oni se neće smiriti dok ovde položaj hrišćana na celom prostoru ne bude kao što je, recimo, u današnjoj Saudijskoj Arabiji, gde je zabranjeno biti hrišćanin", dodao je Pavić.\nTo je pozadina svega, podvlači Pavić i kaže da sve drugo što pričaju o građanskoj demokratiji, jeste maska i laž.\n"Dovoljno je videti kako Srbi žive u Federaciji BiH, da se vidi šta bi oni uradili sa Srbima da imaju vlast, šta bi oni uradili u Republici Srpskoj sa Srbima da imaju vlast, sve drugo je samo maska", ističe Pavić, napominjući da je Sarajevo sada pretvoreno u neku bliskoistočnu prestonicu, u kojoj praktično više nema Srba, iako ih je tu živjelo 150.000 prije rata.\nPotpredsjednik Republike Srpske Ramiz Salkić rekao je u utorak, 7. avgusta, na tribini u Gradiški da svi građani Srpske moraju imati jednaka prava, da se jednakost mora ogledati i u nazivu entiteta, što trenutno nije slučaj, i da zato treba promijeniti nazive entiteta.\nAleksandar Pavić Ramiz Salkić\nPotpredsjedniku skresana plata\nRamiz Salkić bojkotuje mjere predsjednika Srpske\nPoslanik Nezavisnog bloka


Propeleri iznad Nevesinja zavrtjeće se do kraja 2017. – Zvornik Danas\nNaslovna/VIJESTI/Ekonomija/Propeleri iznad Nevesinja zavrtjeće se do kraja 2017.\nBANJALUKA – Građevinski radovi za izgradnju vjetroparka na planini Trusini, kod Nevesinja, trebalo bi da počnu krajem marta sljedeće godine, ukoliko to dozvole vremenski uslovi, a konačno puštanje u rad se očekuje do kraja 2017. godine, najavili su iz koncesionog preduzeća „Eol prvi“.\nIpak, iz „Eol prvog“ naglašavaju da se stvari sada kreću u pravom smjeru i da su već potpisali ugovor o gradnji po sistemu „ključ u ruke“ sa specijalizovanom grčkom firmom „Prenecon“, dok su u završnoj fazi pregovora sa danskim proizvođačem vjetroturbina „Vestasom“ u vezi s potpisivanjem ugovora o kupovini opreme.\nZlatko Mandžuka, direktor preduzeća „Eol prvi“ iz Nevesinja, rekao je da je Ministarstvo industrije, energetike i rudarstva RS utvrdilo tekst aneksa 3 uz ugovor o koncesiji za vjetroelektranu Trusina.\n„Ovim tekstom određene su parcele u vlasništvu RS na lokalitetu Trusina, koje će investitor imati pravo da koristi tokom perioda trajanja koncesije, odnosno tokom sljedećih 26 godina. Očekujemo da će se Komisija za koncesije RS saglasiti s ovim tekstom“, rekao je Mandžuka i dodao da bi u tom slučaju Vlada RS mogla u narednim danima da donese odluku o usvajanju tog aneksa 3 uz ugovor o koncesiji. Pored toga, on je istakao da je tom poslu prethodilo višemjesečno rješavanje imovinsko-pravnih odnosa s vlasnicima privatnih parcela u opštinama Nevesinje i Berkovići, preko čijeg zemljišta će proći trasa internih puteva i trasa nadzemnog dalekovoda. Sa svim ovim privatnim vlasnicima zemljišta investitor „Eol prvi“ je potpisao ugovore o pravu službenosti (izuzev s jednim) i svima je isplaćena ugovorena cijena naknade, dok je izvršeno i cijepanje parcela u državnom vlasništvu, kao i upis tako pocijepanih parcela u zemljišne knjige.\nPrema njegovim riječima, u cilju priprema za gradnju, investitor je potpisao ugovor o gradnji po sistemu „ključ u ruke“ sa specijalizovanom grčkom firmom „Prenekon“. Grčka firma će biti takozvani generalni kontraktor i ona će angažovati lokalne podizvođače za različite poslove gradnje, kao što su poslovi izgradnje internih puteva, podzemnih kablova, trafo-stanice, nadzemnog dalekovoda i drugi. Naglasio je da je između investitora i grčkog izvođača definisano da će podizvođači biti preduzeća iz Nevesinja, Foče, Banjaluke i Sarajeva, s kojima su već započeti pregovori. Mandžuka je rekao i da je „Eol prvi“, čiji je manjinski vlasnik i opština Nevesinje, u završnoj fazi pregovora sa danskim proizvođačem vjetroturbina „Vestasom“, u vezi s potpisivanjem ugovora o kupovini opreme, vrijedne oko 90 miliona maraka. Istovremeno se završavaju pregovori sa Sberbankom Banjaluka, koja je na čelu konzorcijuma od četiri banke iz regiona, koje će finansirati ukupno 70 odsto ukupne investicije. Preostalih 30 odsto sredstava obezbijedio je investitor.\n„Ova dva ugovora biće potpisana odmah čim se potpiše aneks 3 uz ugovor o koncesiji s Vladom RS, što se očekuje u prvoj polovini oktobra. Tek tada će investitor imati pravo da uđe u posjed državnog zemljišta na kome će biti izgrađen vjetropark Trusina i imaće pravo njegovog korištenja dok traje koncesioni period, a zemljište ostaje u vlasništvu RS“, kazao je Mandžuka i naglasio da će ukupna investicija iznositi oko 120 miliona maraka, a da investitor ima obavezu da vjetropark Trusinu izgradi i pusti u rad do kraja iduće godine.\n„Radi se na ovom projektu i uskoro se očekuje potpisivanje ugovora za nabavku turbina. Takođe, potrebno je riješiti problem u vezi s putem od Zovog Dola prema Trusini na kojem bi trebalo da budu izvršene određene intervencije, jer zbog nekoliko krivina neće biti moguće dovesti mašine, generatore i elise“, rekli su iz opštine Nevesinje.\nInače, strateški partner preduzeća „Eol prvi“ za izgradnju vjetroparka je firma „Kermas“, u vlasništvu Danka Končara, koji živi i radi u Londonu, a porijeklom je sa naših prostora. Ova kompanija, koja se, pored ostalog, bavi i energetikom, posluje u više zemalja svijeta, te se njena vrijednost procjenjuje na više od 1,5 milijardi evra.\nInače, Vlada RS je firmi „Eol prvi“ u oktobru 2012. godine dala koncesiju na 30 godina za izgradnju vjetroparka sa 17 turbina na Trusini ukupne instalisane snage od 51 megavat. Visina vjetroturbina biće 84 metra s promjerom krilnog rotora od 112 metara.


Vesti online / Sport / Fudbal / "Sergej ide samo ako dobijemo ponudu iz snova"\nĆiro Imobile i Sergej Milinković-Savić, dva najtraženija igrača Lacija\nPosle vesti da je Inter navodno dogovorio sa srpskim fudbalerom transfer koji bi se realizovao narednog leta, oglasio se Lotito koji je rekao da klub nije pod pritiskom da ga proda.\n- U fudbalu danas teško je jednom igraču da ostane dugo u jednom klubu, ali mi u Laciju se dobro nosimo sa time. Nažalost, Lacio nema ekonomsku moć Barselone ili Real Madrida, tako da ako dođe ponuda koja se dobija jednom u životu, svakako ćemo je razmotriti - rekao je Lotito.\nOn je za "Skaj Italija" rekao da se ponude koje se pominju u poslednje vreme daleko od onih koje bi ih zaitrigirale.\n- U fudbalu je sve stvar prilika. Lacio nema potrebe za prodajom igrača, pozitivno poslujemo za 38 miliona evra, u stabilnoj smo poziciji - dodao je Lotito.\nOn je proteklog tražio 120 miliona evra za rastanak sa Milinkovićem-Savićem, ali niko od zainteresovanih klubova širom Evrope nije bio spreman da plati toliko.\nFUDBAL Real, Juventus i Napoli stoje u redu za Ikardija


Turska: Počelo suđenje okrivljenima za ubistvo ruskog ambasadora - Sputnjik Srbija\n21:51 17 Jun 2019\nTurska: Počelo suđenje okrivljenima za ubistvo ruskog ambasadora\n13:14 08.01.2019 Preuzmite kraći link\nU Turskoj je danas počelo suđenje za 28 osoba zbog umešanosti u ubistvo ruskog ambasadora Andreja Karlova u toj zemlji 2016. godine, među kojima i muslimanskom imamu Fetulahu Gulenu, kojeg Turska krivi za organizovanje neuspelog puča iste godine.\nPolicajac van dužnosti usmrtio je Karlova na izložbi slika u Ankari 19. decembra 2016. godine, a njega je potom ubila policija na licu mesta.\nTursko tužilaštvo saopštilo je danas da se mreža Fetulaha Gulena nalazi iza tog ubistva, za koje tvrde da je imalo za cilj da ugrozi odnose između Turske i Rusije, prenosi AP.\nUhapšeno je devet osoba, a ostalima, među kojima je i Gulen, sudi se u odsustvu, prenosi Tanjug.\nTužilaštvo zahteva doživotne kazne za neke od optuženih i minimum 15 godina za ostale, navodi agencija i podseća da Gulen negira umešanost i u organizovanje puča i u ubistvo ruskog ambasadora.\nubistvo ruskog ambasadora, Andrej Karlov


U Srbiji deca na internetu dnevno provedu oko sedam sati, pokazuje međunarodna studija EU Kids Online. Ovakav podatak upozorava srpsku javnost da se više pozabavi vaspitanjem dece i njihovim odrastanjem.\nVećina dece i mladih u Srbiji, čak 86 odsto uzrasta 9-17 godina koristi internet svakodnevno, u proseku tri sata dnevno, rezulati su međunarodnog istraživanja „Deca Evrope na internetu“ (EU Kids Online).\n„Svi građani, uključujući decu i maloletnike, mogu da pozovu centar za savete iz oblasti bezbednosti na internetu i da prijave ugrožavanje na broj telefona 19833, ali i slanjem mejla na adresu [email protected]. Nacionalni kontakt centar je za dve i po godine svog rada imao više od 11.900 poziva, formirano je 2.200 predmeta, od toga je prosleđeno 180 nadležnim institucijama„, objašnjava Matić.\n„Ono po čemu se istraživanje razlikuje kada uporedimo druge zemlje i Srbiju je uloga roditelja koja je ovde slabija u zaštiti dece od neodgovornog korišćenja interneta„, objašnjava De Domenićis.\n2019-12-10T00:41:56+01:0010 децембра, 2019|Društvo|


U Kragujevcu boravi više od 50 inženjera italijanske kompanije, koji rade na izgradnji potpuno nove fabrike, a osim građevinskih radova, nadgledaju i postavljanje elektroinstalacija, koje će prema svim standardima „Fijata” raditi na 110 volti. Zbog toga će se u krugu „Zastavine” fabrike instalirati potpuno nove trafo-stanice. U isto vreme zagreva se linija koja će proizvoditi „punto” i na kojoj će se ovi automobili sklapati od delova koji stižu iz Italije - kaže Ljubić za „Blic”.\nKako saznajemo u Ministarstvu ekonomije, najviša delegacija „Fijatovih” menadžera će stići polovinom marta u Kragujevac, gde će potpisati aneks ugovora sa „Zastavom”, koji će se pre svega odnositi na odlaganje početka proizvodnje novog modela „Fijata” u Kragujevcu. To znači da će „Fijat” lansirati svoj ekskluzivni model gradskog automobila A klase iz centra Srbije na tržište Evropske unije krajem naredne godine.\n„Fijat” nije odustao od ulaganja u srpsku automobilsku industriju jer je punom parom krenuo u pravljenje nove, najmodernije fabrike automobila u Evropi. Tu najsavremeniju tehnologiju dobiće baš Kragujevac. Iz naše fabrike krenuće proizvodnja potpuno novog modela, automobila A klase, koji će po istraživanjima „Fijatovih” stručnjaka biti najaktuelniji na tržištu Evrope, jer neće biti skup, biće lep, u njega će moći da stanu četiri putnika i imaće potpuno novi dvocilindrični motor sa malom potrošnjom - kaže Ljubić.\n„Jugo” i „vartburg” u redu za reciklažu\nNa listi čekanja, koja sadrži već više od 900 potencijalnih kupaca „punta”, nalazi se, kako saznajemo u kragujevačkoj poslovnici „Zastava prometa”, pre svega vlasnici „juga”, „fiće”, „vartburga”, „moskviča”, „škode” i „golfa”. Ministar ekonomije Mlađan Dinkić izjavio je juče da su, prema njegovim informacijama, odobreni prvi krediti građanima koji su u bankama podneli zahteve za potrošačke zajmove 23. i 24. februara, i od juče mogu da podignu i automobile „punto” koje su kupili na kredit. Govoreći o kupovini „punta” po sistemu zamene „staro za novo”, Dinkić je rekao da se pregovara sa vlasnicima centara za reciklažu i distributerima „punta” da građani na jednom mestu mogu da podignu potvrdu o predaji starog automobila i popustu od 1.000 evra na kupovinu novog „punta” kako bi se ubrzala procedura.


» Sertifikovana još jedna grupa profesionalnih coach-eva Sertifikovana još jedna grupa profesionalnih coach-eva | Coaching Akademija\nS ponosom vam predstavljamo još jednu generaciju naših polaznika koji su predanim radom stekli sve uslove za dobijanje sertifikata ECA i Coaching Akademije. 30. maja svet je postao bogatiji za 13 coach-eva koji su pohađali Coaching Akademiju Slavice Squire, odslušali 150 sati edukacije, održali 50 sati dokumentovanih coaching sesija sa svojim klijentima, najmanje 50 sati proučavali literaturu iz oblasti coaching-a i NLP-a i prošli kroz više od 18 sati supervizije.\nNa Coaching Akademiji su uz Slavicinu podršku, kao i podršku trenera Katarine Džoković i Dragoljuba Matića Profe naučili mnoge alate i tehnike kojima mogu da podstaknu svoje klijente na kreativno razmišljanje, motivišu ih i pomognu da reše probleme koji ih muče.\nUčili su kako da aktivno slušaju, prevaziđu sopstvene granice i razviju fleksibilnost, steknu suptilnu sposobnost pozitivnog uticaja, postavljaju prava pitanja koja mogu da pokrenu druge da sami dođu do rešenja i daju kompetentan i podržavajući feedback.\nPored svega toga, dobili su konkretan recept da, ako to žele, coaching pretvore u svoju profesiju, naučili kako da sastavljaju ugovore, pišu izveštaje, vode klijenta kroz proces i uspostave svoju coaching praksu na noge.\nIako se jedan deo sertifikovanih coach-eva opredeljuje da vodi svoju praksu, drugi deo uspešno primenjuje znanja stečena na Coaching Akademiji kako bi bili bolji menadžeri, koordinatori ljudskih resursa u kompanijama ili kako bi bolje motivisali svoje saradnike na poslu. Znanje, tehnike i alati koji se dobijaju na Coaching Akademiji izvanredno su korisni i za uspostavljanje harmoničnih odnosa unutar porodice, a od neprocenjivog značaja su za roditelje koji žele da budu bolja podrška svojoj deci.\nUkoliko biste i vi želeli da ovladate ovim izvanredno korisnim veštinama, pozovite nas na 064 64 51 391 ili nam pišite na office@coachingakademija.com i informišite se o tome kako i vi možete steći sertifikat za najplemenitiju profesiju današnjice.


Karpenter: Crna Gora da obrati pažnju na uticaj ruskog prljavog novca - Vijesti.me\n"BITI U PRIPRAVNOSTI" UOČI PARLAMENTARNIH IZBORA\nKarpenter: Crna Gora da obrati pažnju na uticaj ruskog prljavog novca\n"Ako mogu da postignu sporazum o reformi izbornog zakonodavstva i o nekim drugim reformama, među kojima su krivično gonjenje slučajeva organizovanog kriminala i korupcije, to bi onda bila osnova za održavanje izbora na kojima bi mogle da učestvuju sve stranke, dok bi Crna Gora mogla da jača svoju demokratiju", rekao je Karpenter Edit\n1877 pregleda 2 komentar(a)\nKarpenter (Foto: Screenshot/YouTube)\nAgencija BETA 13. avgust 2019, 12:05\nKljučna stvar na koju bi trebalo obratiti pažnju u Crnoj Gori je "uticaj ruskog prljavog novca", izjavio je direktor američke nevladine organizacije "Pen Bajden centar" Majkl Karpenter.\nKarpenter, bivši zvaničnik Pentagona zadužen za Balkan, upozorio je u intervjuu za Glas Amerike da je uoči narednih izbora u Crnoj Gori potrebno biti u pripravnosti zbog mogućeg miješanja Rusije, ali i, kako je rekao, ruske prijetnje u budućnosti.\n"Možda ne pokušaja puča, već više miješanja, različite vrste. Neki slučajevi krivičnog gonjenja operativaca ruske vojne obavještajne službe GRU, koji su učestvovali u planiranju puča 2016. godine, ali i nekih crnogorskih opozicionih političara, pokazuju da je bilo mnogo ruskog prljavog novca u crnogorskoj politici. Ja bih to pažljivo pratio, kao jednu od ključnih stvari koja bi mogla da se dogodi i utiče na izborni proces", kazao je Karpenter.\nOn je naveo da postoji i mogućnost "sajber napada i drugih vrsta miješanja" i ocijenio da Crnogorci zbog toga "još nisu bezbjedni" i da bi "trebalo da budu pripravni uoči narednih izbora".\nBivši zvaničnik Pentagona ocijenio je da je dijalog vlasti i opozicije u Crnoj Gori najbolje rješenje, kada je riječ o izborima sljedeće godine i o reformama koje treba sprovesti.\n"Ako mogu da postignu sporazum o reformi izbornog zakonodavstva i o nekim drugim reformama, među kojima su krivično gonjenje slučajeva organizovanog kriminala i korupcije, to bi onda bila osnova za održavanje izbora na kojima bi mogle da učestvuju sve stranke, dok bi Crna Gora mogla da jača svoju demokratiju", rekao je Karpenter.\nOn je kazao da je za Crnu Goru "bio ogroman uspjeh" kada je postala članica NATO, ali da je "i dalje potreban veliki broj reformi".\n"Najbolja stvar za zemlju bila bi ako bi mogli da se ujedine oko zajedničkog nacionalnog cilja - da se postigne napredak ka članstvu u EU i zbog toga bi dobro bilo da obe strane postignu odredjeni kompromis o sprovodjenju reformi. To bi bio najbolji mogući scenario. Ne znam da li će se to dogoditi, jer neki članovi opozicije imaju veoma tvrdokorne stavove koje ne mijenjaju", dodao je Karpenter.\nSkupština Crne Gore usvojila je izmjene Odluke o formiranju Odbora za reformu izbornog i drugog zakonodavstva, zahvaljujući dogovoru vladajuće koalicije i dijela opozicionih stranaka. Međutim, to je izazvalo podjele među najjačim opozicionim grupacijama, navodi Glas Amerike.\nPen Bajden centar


Ljajmi: Hoti je odlukom o ukidanju Radne grupe iziritirao SAD i EU - Kosovo Online\nLjajmi: Hoti je odlukom o ukidanju Radne grupe iziritirao SAD i EU\n28. Oktobar 2020. • 11:18\nOd dolaska na vlast, Avdulah Hoti se hvalio da je vlada na čijem je on čelu rešila „povređene odnose“ sa SAD i EU, ali je poslednjih dana kosovski premijer pretrpeo oštre kritike od saveznika, prenosi Ljajmi.\nUkidanje Radne grupe za borbu protiv korupcije izazvala je prve zamerke upućene premijeru Kosova od strane savezničkih država.\nUprkos tome, Hoti je skoro u svakom javnom nastupu napominjao činjenicu da su, po njemu, odnosi sa savezničkim državama regulisani aktivnostima i odlukama koje je donela vlada o dijalogu i beskompromisnoj borbi protiv korupcije.\nAli, upravo je ambasador SAD, Filip Kosnet taj koji je sinoć rekao da je ukidanje Specijalne radne grupe protiv korupcije „Hotijev pogrešan korak“.\nOn je u televizijskoj debati rekao da je ova radna grupa bila vrlo efikasna i da bi bilo nešto sasvim normalno da je ona modifikovana.\n„Mislim da je to bila pogrešna odluka jer je radna grupa protiv korupcije bila veoma efikasna. Da je bila modifikovana, to bi bilo nešto sasvim normalno“, rekao je Kosnet.\nLepe reči nisu došle ni iz Nemačke. Zvanični Berlin je preko ambasade u Prištini uputio oštre kritike.\nNemački ambasador Jorn Rode je pre nekoliko dana rekao da donošenje takve odluke ozbiljno dovodi u pitanje političku volju za borbu protiv korupcije na Kosovu.\n„Nažalost, odluka Vlade Kosova o ukidanju Radne grupe za borbu protiv korupcije izaziva veliku zabrinutost zbog političke volje za efikasnim bavljenjem pitanja korupcije“, rekao je Rode.\nZabrinutost zbog odluke koju je donela Hotijeva vlada izrazila je i ambasada Velike Britanije u Prištini.\nIstakli su da se nadaju da će vlada imati jasan plan za uspostavljanje neke kancelarije za borbu protiv korupcije, kao zamenu za ovu radnu grupu.\nUkidanje ove radne grupe je postalo jabuka razdora između premijera Hotija i šefa ABK Ramuša Haradinaja.\nNjih dvojica su u subotu vodili žestok sukob kroz statuse na Fejsbuku, a sve zbog odluke donete na sednici vlade.\nHaradinaj je čak u jednoj od reakcija spomenuo i stav Nemačke o ovom pitanju.\nOstaje da se vidi da li će kosovska vlada zameniti ovu radnu grupu nekom drugom kancelarijom za borbu protiv korupcije, kao što i traži međunarodna zajednica.\nU sukobe i polemike o ukidanju radne grupe uključena je i opozicija, koja optužuje Hotija da je doneo ovu odluku jer se istražuje nekoliko tendera objavljenih od strane Ministarstva unutrašnjih poslova, na čijem čelu je potpredsednik DSK Agim Veljiu.\nAvdulah Hoti Vlada Kosova Sjedinjene Američke Države Filip Kosnet Velika Britanija Nemačka\nKoha: Veljiu odbija da podnese izveštaj o otpuštanju Ćaljaja i ukidanju Radne grupe\nKosovski ministar unutrašnjih poslova Agim Veljiu odbio je da podnese izveštaj Odboru za bezbednosna i odbrambena pitanja u vezi sa smenom bivšeg direktora kosovske policije Rašita Ćaljaja i ukidanjem Radne grupe za borbu protiv korupcije, prenosi Koha.\nHaradinaj podseća Hotija na reakciju Nemačke nakon ukidanja Radne grupe za antikorupciju\nHaradinaj: Ukidanje Radne grupe za borbu protiv korupcije izaziva pravnu nesigurnost\nRode izrazio zabrinutost zbog odluke o ukidanju Radne grupe za borbu protiv korupcije


Radionica o zaštiti od diskriminacije održana u Vranju • Poverenik za zaštitu ravnopravnosti\nRadionica o zaštiti od diskriminacije održana u Vranju\nProjekti Učešće na projektima "Prevazilaženje nejednakosti" Radionica o zaštiti od diskriminacije održana u Vranju\nU okviru projekta „Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji”, održana je prva radionica o zaštiti od diskriminacije u Vranju.\nU veoma interaktivnom, otvorenom i srdačnom razgovoru sa predstavnicima i predstavnicama vranjanskih OCD koje se bave unapređenjem položaja romske manjine, sa romskim medijatorkama, pedagoškim asistentkinjama, i drugim zainteresovanim građanima romske nacionalnosti predstavljen je rad Poverenika za zaštitu ravnopravnosti.\nNa konkretnim primerima iz svakodnevnog života učesnika i učesnica na radionici objašnjen je način podnošenja pritužbe Povereniku, ali i istaknuta važnost saradnje građana i Poverenika, kako bi, rešavajući individualne slučajeve i sistemske slučajeve diskriminacije, svi zajedno doprineli smanjenju diskriminacije i unapređenju ravnopravnosti u našem društvu. Poseban akcenat stavljen je na slučajeve koji predstavljaju diskriminaciju, a ne percipiraju se kao diskriminatorno ponašanje.\nRadionici su prisustvovali Emila Spasojević, predstavnica Poverenika za zaštitu ravnopravnosti i Marko Vasiljević, predstavnik Regionalnog centra za manjine.


U Sarajevu bi od novembra sljedeće godine trebao biti zabranjen ugalj\nNaslovnica Bosna i Hercegovina Sarajevo U Sarajevu bi od novembra sljedeće godine trebao biti zabranjen ugalj\nIz Vlade Kantona Sarajeva su najavili da bi od novembra sljedeće godine trebala biti zabranjena upotreba uglja.\nPočela je izrada Akcionog plana strategije ograničenja korištenja čvrstih goriva za period od 2021. do 2031. godine.\nOdluka o izmjenama i dopunama odluke o zaštiti i poboljšanju kvaliteta zraka u Kantonu Sarajevo, koju je vlada utvrdila juče, obavezuje da se Akcionim planom uvrsti i zabrana posjedovanja i korištenja uglja u individualnim i kolektivnim objektima za stanovanje te privrednim i objektima društvene infrastrukture, ukazali su iz Vlade KS.\n“Akcionim planom će biti jasno definisano ko, šta i u kojem vremenskom periodu treba uraditi kada je riječ o moratoriju na korištenje čvrstih goriva. U prvom redu se to odnosi na zabranu posjedovanja i korištenja uglja dok će se neke druge mjere uvoditi postepeno, s obzirom na to da je riječ o desetogodišnjem planu. Ukoliko se ispoštuju sve mjere iz Akcionog plana, zabrana posjedovanja i korištenja uglja uvodi se od 1. novembra 2021. godine”, naveo je kantonalni ministar prostornog uređenja građenja i zaštite okoliša Faruk Kapidžić.\nPlan će utvrditi i iznos finansijskih sredstava sa subvencioniranje i dinamiku realizacije obaveza u vezi s moratorijem korištenja uglja.\nKako je obrazložio ministar Kapidžić, u izradu i implementaciju Akcionog plana bit će uključeni svi organi i institucije u Kantonu Sarajevo, pod rukovodstvom stručne komisije koju će formirati Ministarstvo prostornog uređenja, građenja i zaštite okoliša.\nKako su istakli, zaduženi su svi organi i institucije u Kantonu da pristupe stvaranju pravnih pretpostavki za ograničenje korištenja čvrstih goriva, a koje se prije svega odnose na iniciranje izmjena i dopuna odgovarajućih zakonskih i podzakonskih propisa na nivou Federacije Bosne i Hercegovine, ali i izmjene i dopune, kao i donošenje novih propisa u Kantonu Sarajevo.\nIz Vlade Kantona Sarajevo su poručili da posebno treba voditi računa da se utvrde dodatne nadležnosti inspekcije i kantonalnog Ministarstva unutrašnjih poslova u vezi nadzora nad primjenom mjere zabrane posjedovanja i korištenja uglja.\nNa jučerašnjoj sjednici je vlada donijela odluku o zabrani posjedovanja i korištenja uglja od 1.11.2021.godine koja će stupiti na snagu, nakon što se ispoštuju mjere iz Akcionog plana, saopćili su iz Vlade Kantona Sarajevo.


Balkanski vodvilj - Redakcijski komentar - Dnevni list Danas\nPočetna » Dijalog » Redakcijski komentar » Balkanski vodvilj\nProšle nedelje građani „Zapadnog Balkana“ vreme su kratili zabavljajući se jednom tipično balkanskom aferom. Pitanje hoće li Bedžet Pacoli doći u Novi Pazar ili ne, u letnjoj oskudici sadržajnijih priča, nametnulo se kao prvorazredno.\n1Piše: Redakcijski komentar 23. jula 2018. 14.00\nNajkraće, celu stvar zakotrljao je Sulejman Ugljanin, predsednik Bošnjačkog nacionalnog veća i povremeni borac za nezavisnost Sandžaka, pozivom Pacoliju da u svojstvu ministra spoljnih poslova Republike Kosovo dođe i održi govor na tribini koju je organizovao BNV. Pacoli, u poslednje vreme najpoznatiji kao arhineprijatelj Ivice Dačića, ljubazan poziv da govori o normalizaciji odnosa je prihvatio, čime je počela igra nagađanja. U licitaciju se uključio i ministar unutrašnjih poslova Srbije Nebojša Stefanović rekavši „da mu se javlja da Pacoli neće doći“. Videvši da se dele besplatni politički poeni, iz Amerike se javila i premijerka Srbije Ana Brnabić, prekorivši Ugljanina „da poštuje zakone svoje države“. Trajalo je ovo pijačno prepucavanje nekoliko dana pre nego što je „zvanični Beograd“ spustio zavesu i Pacoliju zabranio ulazak.\nI dok se u zvaničnom Beogradu, Sarajevu, Prištini ili Zagrebu već kuva neka naredna afera, ne bi bilo loše da vidimo šta je glavnim protagonistima donela ova koja je za nama.\nUgljanin, kome hronični separatizam proradi svaki put kada se udalji od fotelje u Nemanjinoj ulici, uspeo je pred nove izbore za BNV da se prikaže kao neko ko se ne plaši da gurne prst u oko većinskom srpskom nacionalizmu. To je naširoko oproban recept koji na ovim prostorima već decenijama daje odlične rezultate.\nPacoli je donekle postigao sličan efekat, pristajući da ode „mečki na rupu“. On je, pritom, uspeo da zaodene sebi i oreol mučenika kome Beograd ne dozvoljava da govori o procesu normalizacije, sve nadajući se da oni u Briselu gledaju.\nPosredne koristi od celog slučaja imaće i Ana Brnabić, koja, iako još uvek samo vežba svoj nacionalistički ugriz, pokazuje da je najtalentovanija balkanska političarka u svojoj generaciji, usvajajući pravila igre impresivnom brzinom.\nSvi oni su izvukli neku korist od ovog politikantskog vodvilja. Jedino nije baš najjasnije kakvu su korist od svega ovoga imali građani Beograda, Prištine ili Novog Pazara?\nMiki Anđelković kaže:\n23. jula 2018. u 14.54\nGrađani postoje da budu od koristi vladama, a ne obrnuto.


Odložen povratak Rohindži iz Bangladeša u Mjanmar - Vijesti.me\nKOMESAR ZA IZBJEGLICE SAOPŠTIO:\nOdložen je današnji povratak pripadnika etničke manjine Rohindži iz Bangladeša u Mjanmar, saopštio je komesar za izbjeglice Bangladeša Abu Kalam.\nPovratak više od 650.000 Rohindži u Mjanmar odložen je zbog pojačanog straha izbjeglica da će biti primorani da se vrate, navodi agencija AP.\nDvije zemlje su potpisale sporazum o početku vraćanja izbjeglica na bezbjedan i dostojanstven način, ali je haotičan proces zabrinuo međunarodne humanitarne radnike i izbjeglice da će Rohindže na silu morati da se vrate u sela iz kojih su pobjegli.\n"Glavna stvar je da proces mora da bude dobrovoljan", rekao je Kalam i dodao da papirologija za povratak Rohindži još nije završena, kao i da je potrebno izgraditi tranzitni kamp u Bangladešu.\nOd avgusta 2017. više od 600.000 Rohindža izbjeglo je u susjedni Bangladeš zbog kampanje koja je uslijedila poslije nekoliko pobunjeničkih napada na vojne i policijske punktove u Mjanmaru.\nMjanmar ne priznaje Rohindže kao etničku grupu i ne želi da im da državljanstvo, iako generacijama žive u toj zemlji.


Vučić: Dugo nećemo dobiti ovakav sporazum,s bilo kim, o bilo čemu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Dugo nećemo dobiti ovakav sporazum,s bilo kim, o bilo čemu\n05. septembar 2020. Izvor: Tanjug\nDugo nećemo imati ovakav sporazum poput ovog iz Vašingtona, po bilo kom pitanju, sa bilo kim i o bilo čemu, rekao je predsednik Srbije Aleksandar Vučić i naveo da nam sad predstoji Brisel.\n"Srećan sam što sam bio deo tima u Vašingtonu. Naš tim je bio pripremlјenijiji. Došli smo sa mnogo više materijala. Jedna od naših torbi sa materijalima i papirima je bila teža od njihove (prištinske)", kaže Vučić za TV Pink.\nZahvalan je, navodi, lјudima u Srbiji na podršci i raduje ga što u dobrom delu javnosti postoji ta vrsta zadolјstva i što mogu da se osećaju sigurno i da znaju da je naša zemlјa stabilna, da ćemo čuvati naše interese, stabilnost i da ćemo napredovati u ekonomiji.\n"Ljudi su bili ponosni, ne zato što smo mi pobedili, nismo. Nismo bili poraženi, bili smo poštovani (u Vašingtonu), bio sam primlјen bilateralno do Tranmpa ne zato što sma negde nekoga zvao", naveo je Vučić.\nPovodom nezadovolјstva sporazumom u Prištini, Vučić kaže da u pregovorima ne možete da dobijete sve što želite, ali da smatra da je sporazum iz Vašingtona dobar i za Prištinu.\nNe treba, kaže, da se govori da smo zgazili Albance ili oni nas, jer mi treba da živimo zajedno, delimo isti prostor.\n"To što smo mi bliži EU nego oni ne znači da ćemo moći da izađemo iz dela sveta u kojem živimo", naveo je Vučić.\nUpitan o navodima da je sporazum važniji za predsednika SAD Donalda Trampa zbog kampanje nego za Srbe na KiM, Vučić je rekao da je sigurno da Tramp nije radio nešto što bi išlo protiv interesa njegove kampanje, ali da je značajan za nas.\n"Svi ovi putevi, pruge, ne uvođenje bilo kakvih taksi i tarifa, slobodan protok roba, usluga, zaštita naših crkava, poštovanje presuda po pitanju i Dečana i Pećke patrijaršije, ako to za nas nije važno. Ako dolazi DFC sa stalnim sedištem u Beogradu sa punim kapacitetom, za nas nije vaznzo već je važnije za nečiju kampanju, mislim da ti lјudi niti su čitali sporazum, niti su dobronamerni, niti žele bilo šta lepo svojoj zemlјi", rekao je Vučić.\nNaveo je da je juče bio ponosni Srbin, jedan od retkih koji je bio u pirlici da bude u Ovalnoj sobi i da potpuno ravnopravno razgovara sa predsednikom Trampom.\nNaveo je da to nije zaslužio kao Aleksandar Vučić, već kao predstavnik jednog samo po broju malog naroda, inače velikog po svojoj hrabrosti i odvažnosti.\n"Bio sam srećan što sam to mogao da uradim. Srbiju nismo obrukali, nemojte da vam govorim kako smo se borili. Čini mi se da za Brisel i Vašington samo za dve noći i dva dana bih mogao dve knjige da napišem kako je to izgledalo i šta smo sve uspeli da sačuvamo i šta je to za šta smo uspeli da se izborimo", rekao je Vučić.\nDodao je da će o tome jednog dana, sigurno, govoriti i neki drugi lјudi.\nUpitan o tvitu Ričarda Grenela i njegovom sporečkanju sa predsednicom kosovskog parlamenta, Vučić je rekao da neće da se meša u njihove interne stvari.\nNapomenuo je da je uticaj SAD na Prištinu ogroman, nije lako ni njima bilo da određene stvari odbiju, iako su po gotovo svaku cenu hteli da odbiju "mini Šengen" i Gazivode.\nVučić: Znam šta će biti na razgovorima u Briselu\nPredsednik Srbije Aleksandar Vučić izjavio je da zna šta ga očekuje na razgovorima u Briselu, te da se nada da se EU neće samo baviti time kako da se dođe do kraja procesa dijaloga između Beograda i Prištine.\n"Znam šta će biti, očekujem njihov konačni predlog i već godinu i po dana govorim o tome, ali se nadam da će imati razumevanje i dobro shvatiti šta je to što Srbija i Srbi očekuju i šta je minimum onoga što moraju da dobiju", naglasio je Vučić i dodao da je sporazum postignut u Vašingtonu zaista izvrstan u ovim okvirima, koji daju još neke mogućnosti.\nNa pitanje da li će ekonomija biti na stolu u Briselu na razgovorima u ponedelјak, Vučić je kazao da će i to biti jedna od tema, ali je takođe podsetio kakav odnos imaju službenici EU.\n"Biće ekonomija na stolu, ali podsetiću kako njihovi službenici, kako Marko kaže, kažu - 'vi mislite da ste jači od EU, pokazaćemo vam...'. Kada čujete te reči malo izgubite volјu, jer mi ne želimo da Srbiju ponižavaju. Ali, naša obaveza je da razgovaramo sa EU, jer priznajemo razgovore pod okrilјem EU još od 2009. ili 2011.", objašnjava on.\nNaglašava da su potezi bivše vlasti Srbije kojima je pitanje Kosova izmešteno iz UN u EU bili vrlo loša odluka i da to skupo košta Srbiju i da će je tek koštati.\nZnam da u EU nisu mnogo srećni,jer nam sporazum daje snagu\nPredsednik Srbije Aleksandar Vučić izjavio je danas da u EU nisu mnogo srećni zbog potpisanog sporazuma u Vašingtonu, i da on to razume, jer nam taj dokument, kako je istakao, daje snagu za neke druge stvari.\n"Zato razumem ćutanje, ponekad čak i lјutnje EU zbog ovog sporazuma, jer ovo nama daje neku vrstu snage za druge stvari", rekao je Vučić za Pink u Vašingtonu.\nSrbija svakako pristaje na razgovore o KiM u EU, jer smo mi na evropskom putu, rekao je on i istakao da su to za nas najteži razgovori, ali od izuetnog značja.\n"I najmanje dobrog od toga možemo da očekujemo što se tiče KIM. Mnogo dobrog od EU možemo da očekujemo, ali što se tiče KiM najmanje dobrog".\nOn je ponovo istakao da "mi ovakav sporazum dugo nećemo dobiti, po bilo kom pitanju, sa bilo kim o bilo čemu".\nNajskuplјa srpska reč je budućnost\nKosovo i Metohija je deo naše prošlosti i naše budućnosti, ja ga nikada nisam izbacivao ni iz prošlosti, ni iz budućnosti, ali, najskuplјa srpska reč je - budućnost, kaže predsednik Srbije Aleksandar Vučić.\nNa pitanje novinara Pinka da li je Kosovo najskuplјa srpska reč, Vučić je rekao da je ta reč budućnost, da treba da se priča o životu naše dece.\n"Najviše volim kada lekciju drže lažne patriote, koje ne znaju ništa. Znam svako srpsko selo na KiM, znam većinu albanskih sela. Znam o svim papirama od početka do kraja i nas, možda trojica, lјudi u celoj Srbiji zna svaki detalј situacije na svakom mestu... A, onda slušate lјude koji teško da na karti mogu nešto da vam pokažu... Malo vas to boli i malo vam smeta", kaže Vučić.\nAli, tim povodom se pozvao na Grenelov komentar, koji mu se svideo, da se ne treba žaliti, jer Grenel smatra da se političari previše žale.


Dnevno@RSE, 5. novembar/studeni 2019.\nUtorak, 5. novembar/studeni 2019.\nNjujork tajms je istraživao kako su se preko programa Evropske unije, koja na subvencioniranje poljoprivrede godišnje troši oko 60 milijardi eura, bogatili političari i oligarsi Srednje i Istočne Evrope.\nZakon o "suverenom internetu" stupio je na snagu u Rusiji, kao mera za koju se očekuje da će omogućiti vladi da nadzire protok informacija na internetu, odseći pristup sadržaju koji smatra "opasnim" i izolovati ruski internet kao odbranu od stranih sajber napada.\nIzlazak na berzu saudijske energetske kompanije je od središnjeg značaja za planove princa Mohameda bin Salmana da reformiše privredu Saudijske Arabije zavisne od nafte. Tenzije na Bliskom istoku i okolnosti poslovanja, međutim, mogu osujetiti planove saudijskog princa.\nUloga ukrajinskog Naftogaza u zahtjevu za opoziv američkog predsjednika\nNaftogaz, koji ima monopol nad isporukom gasa do Ukrajine, postigao je napredak u reformama protiv korupcije. No tome ne pomažu krivična prijava protiv dvojice američkih biznismena i nemir zbog istrage u postupku opoziva u Vašingtonu.\nTviter je zabranio svako političko oglašavanje širom svijeta, govoreći da bi se domašaj političkih poruka “trebao zaslužiti, a ne kupiti”, što je u suprotnosti s onim što Fejsbuk grčevito brani. Zabrana stupa na snagu 22. novembra.\nPrigradska pustoš: Novogradnja kao 'geto'\nRusima koji su kupili nove stanove u kompleksima u Sankt Peterburgu uoči gradnje obećano je da će se graditi i škole, medicinske klinike i druge usluge. Međutim, stvarnost je u mnogim slučajevima daleko drugačija.\nVelika Britanija u decembru izlazi na izbore koji bi mogli odrediti sudbinu Bregzita i mesto zemlje u svetu. Riskantan potez premijera Džonsona, koji se nada većini u parlamentu da sprovede svoje planove za izlazak iz EU, mogao bi, međutim, završiti u opet beznadežno podeljenom parlamentu.\nKuba i Rusija - obnavljanje prijateljstva iz vremena hladnog rata\nPrva posjeta kubanskog lidera Rusiji uslijedila je nakon što je premijer Rusije Dmitrij Medvjedev bio u Havani prošlog mjeseca. Najavljena su nova ruska ulaganja u Kubi, koja se bori s ozbiljnim ekonomskim poteškoćama.\nOd agenta Štazija do istraživačkog novinara Belingketa\nIstraživač Belingketa Timi Alen prvi put je dao intervju medijima otkrivajući detalje svog prethodnog života dok je bio oficir istočnonemačke tajne policije Štazi. Šta je tačno radio i kako sada gleda na to?\nUspeh levih i desnih ekstremnih partija na istoku Nemačke\nTrideset godina posle pada Berlinskog zida i dalje postoje značajne podele između istoka i zapada Nemačke, što su pokazali i poslednji izbori u pokrajini Tiringija na istoku zemlje.\nMoskovljani žele pomoći beskućnicima, ali ne u svom kvartu\nPosljednja dva mjeseca stanovnici Begovoja razgovaraju o prijedlogu nevladine organizacije Nočležka da se u naselju otvori mali centar za pomoć beskućnicima.


Od Ideje do globalnog tehnološkog start up-a\nTaxify je brzo rastuća tehnološka kompanija koja razvija vodeću taksi buking aplikaciju u Severnoj i Istočnoj Evropi sa preko 500,000 korisnika i 10,000 taksi vozača u 10 zemalja. Nakon velikog uspeha u matičnoj Estoniji i proširenja na još osam evropskih tržišta, Taxify je stigao u Beograd sa cijem da unese pozitivne promene u industriju taksi prevoza nudeći korisnicima brži, jednostavniji i sigurniji način da naruče taksi.\nPUT OD IDEJE DO GLOBALNOG BIZNISA\nIdeja za Taxify je nastala 2012. godine, u vreme kada u Estoniji nije bilo sličnih servisa. Osnivačima kompanije bilo je jasno da taksi tržište u Talinu ne funkcioniše. Razlog tome bila je velika fragmentiranost tržišta – preko 20 taksi kompanija od kojih svaka ima svoj dispečerski centar i malu flotu. Ovakva situacija nije pogodovala korisnicima taksi usluga koji su često dugo čekali na vozilo, a ni taksi vozačima koji su imali puno ‘praznog hoda’ čekajući na poziv mušterija.\nMarkus Vilig, tada devetnaestogodišnji učenik srednje škole, odlučio je da napravi rešenje – mobilnu aplikaciju koja bi okupila sve taksije u Talinu u jednu platformu.\nNakon nešto više od 2 meseca rada na prvom prototipu i minimumom uloženih sredstava, Taxify je lansiran u Talinu u avgustu 2013. Za samo nekoliko nedelja od lansiranja, aplikacija je doživela veliki uspeh dodajući hiljade korisnika. Od tada, Taxify je osigurao 2 miliona evra investicije, privukao talenat iz mega kompanija kao što su Skype i Google, i proširio poslovanje na 9 zemalja polako postajući evropski ‘izazivač’ Uberu sa kojim se uspešno takmiči na mnogim tržištima, uključujući Estoniju, Litvaniju i Češku. 2014. Taxify je proglašen za najbolju mobilnu aplikaciju u Estoniji.\nRastu kompanije svakako je doprinela i povoljna poslovna klima u Estoniji, zemlji koja se ponosi svojim imidžom e-države. Digitalizovana administracija i razne vrste e-usluga preduzetnicima znato olakšavaju poslovanje, a estonska vlada veoma podržava tehnologiju koja unapređuje postojeće usluge i stvara veću transparentnost i poverenje potrošača.\nTAXIFY U BEOGRADU\nTaxify je pokrenut u Beogradu u jesen 2015. sa ciljem da Beograđanima obezbedi pouzdan i siguran prevoz i transparentnu uslugu. Taxify app povezuje korisnike sa liceniranim taksi vozačima u realnom vremenu i omogućava naručivanje taksija u samo par klikova.\nServis danas broji hiljade zadovoljnih korisnika i 350 vozača od kojih je 200 svakodnevno aktivno. Taksisti koji sarađuju sa Taxify su takođe zadovoljni jer svakog meseca dobijaju stotine dodatnih vožnji, odnosno dodatnu zaradu, pa broj vozila dostupnih u sistemu svakodnevno raste.\nIz Taxify kažu da Beograd predstavlja odličnu polaznu tačku na Balkanu te da im uspeh na srpskom tržištu otvara mnoga vrata i mogućnosti za širenje na susedne zemlje– uključujući Bugarsku, Hrvatsku i Rumuniju.\nTaxify app se može besplatno preuzeti putem App Store, Windows Phone Store i Google Play prodavnica.\nMobilne aplikacije/Taksi servis/Taksi usluga/Taxify\nAko svoj startap preselite u neku od ovih zemlja, ONE ĆE PLATITI VAMA\nOd pripravnice do suvlasnice livnice za 20 godina\nKako je ovaj par pretvorio 88 koza u kompaniju vrednu milione?


UNICEF pomogao više od 24.000 djece i odraslih – Mladi Nikšića\nUNICEF pomogao više od 24.000 djece i odraslih\nS ciljem da odgovore na ovu krizu u domenu prava djeteta, UNICEF i partneri iz međunarodne zajednice, privatnog i civilnog sektora udružili su snage s Vladom, centrima za socijalni rad, školama, predškolskim ustanovama i dnevnim centrima za djecu sa smetnjama u razvoju kako bi se Crnoj Gori pomoglo da najugroženijoj djeci i porodicama obezbijedi dodatnu podršku.\nKao rezultat tih napora, više od 24.000 djece i odraslih dobilo je dodatnu podršku, uključujući: novčanu pomoć kako bi se roditeljima pomoglo da pokriju osnovne troškove života, besplatne higijenske pakete, tablete, školski pribor, opremu za predškolske sportske aktivnosti kod kuće, maske, psihosocijalnu podršku i besplatnu pravnu pomoć.\nOd početka pandemije COVID-a-19, uz finansijsku podršku Vlade Kraljevine Danske, Ambasade Kraljevine Norveške u Beogradu, posredstvom NVO Grupa 484, i uz podršku Telenora, UNICEF i partneri – Crveni krst, Udruženje Roditelji, NVO Juventas, Specijalna olimpijada, Udruženje mladih sa hendikepom i udruženja roditelja djece sa smetnjama u razvoju NARDOS, Naša inicijativa i Zračak nade–distribuirali su humanitarnu pomoć najugroženijima u svakoj opštini.\nNajranjivija djeca i porodice su identifikovane na osnovu informacija dostupnim u centrima za socijalni rad, školama, predškolskim ustanovama, dnevnim centrima za djecu sa smetnjama u razvoju i organizacijama civilnog društva.\nPrema UN-ovoj Brzoj procjeni socijalnog uticaja pandemije COVID-a-19, kriza izazvana koronavirusom naročito je pogodila porodice s djecom sa smetnjama u razvoju, djecu i mlade bez roditeljskog staranja, one koji su već od ranije odrastali u siromaštvu, uključujući romsku i egipćansku djecu, porodice sa samohranim roditeljima, djecu u hraniteljskim porodicama, mlade u sukobu sa zakonom i djecu izloženu nasilju i zanemarivanju. Iz tog razloga, navedene grupe odabrane su kao prioritetne za podršku.\nKao rezultat navedenih aktivnosti, zahvaljujući Vladi Kraljevine Danske, oko 1.200 porodica dobilo je jednokratnu novčanu pomoć od centara za socijalni rad za pokrivanje osnovnih troškova života, poput hrane, odjeće, školskih potrepština i kirije. Uz podršku Ambasade Kraljevine Norveške u Beogradu, posredstvom NVO Grupa 484, više od 24.000 djece sa smetnjama u razvoju i njihovih porodica, kao i romskih i egipćanskih porodica, dobili su higijenske pakete posredstvom Crvenog krsta, udruženja roditelja djece sa smetnjama u razvoju i dnevnih centara za ovu djecu.\nTakođe, uz podršku Ambasade Kraljevine Norveške u Beogradu, posredstvom NVO Grupa 484, distribuirano je 800 tablet uređaja djeci sa smetnjama u razvoju, djeci u hraniteljskim porodicama, onoj koja odrastaju u porodicama sa samohranim roditeljima, djeci u romskoj i egipćanskoj zajednici i onoj koja žive u ustanovama za brigu o djeci.\nUz podršku istog donatora i UNICEF-a, oprema potrebna za učenje na daljinu i besplatna psihosocijalna podrška obezbijeđene su djevojčicama i dječacima koji odrastaju u Dječjem domu u Bijeloj. Zahvaljujući Telenoru, adolescenti u Centru za djecu i mlade „Ljubović“ dobili IT laboratoriju koja im omogućava da pristupe učenju na daljinu, kao i da prate programe neformalnog obrazovanja tokom krize izazvane koronavirusom.\nUz školski pribor, UNICEF je podijelio 40.000 maski školama, dok su, posredstvom Specijalne olimpijade, dodatna oprema i obuka obezbijeđeni za predškolske ustanove i porodice s djecom sa smetnjama u razvoju radi realizacije inkluzivnog sportskog programa kod kuće tokom pandemije COVID-a-19. Zahvaljujući podršci UNICEF-a i Ambasade Kraljevine Norveške u Beogradu, posredstvom NVO Grupa 484, Udruženje mladih sa hendikepom i Udruženje Roditelji podržali su roditelje i djecu da dobiju besplatnu pravnu pomoć i psihosocijalnu podršku tokom krize izazvane koronavirusom.


„HUAVEJ” PRESTIGAO „EPL” | Galaksija Nova\nPrema najnovijem izveštaju, „Huavej” je prošle godine premašio „Epl” po broju isporučenih telefona širom sveta. Na taj način postao je drugi najveći proizvođač na svetu. Južnokorejski „Samsung” i dalje drži prvu poziciju. Iako je svetsko tržište telefona opalo za 1 posto, i uprkos sankcijama koje su SAD nametnule Kini, ovaj proizvođač sa Dalekog istoka, povećao je broj isporuka u svojoj zemlji gde inače drži 40 posto tržišta.\nU toku godine, kineski proizvođač je prodao oko 240 miliona telefona, u poređenju sa „Eplom” koji je prodao oko 200 miliona. „Samsung” drži neprikosnovenu prvu poziciju sa 300 miliona prodatih uređaja u 2019. godini. Međutim, kineski proizvođači „Ksiaomi” i „Opo” takođe su visoko pozicionirani kada su pošiljke njihovih modela u svetu u pitanju: postali su četvrti i peti proizvođač mobilnih telefona na svetu. Da u prvih pet, postoje tri kineska proizvođača svakako brine ostale koji pokušavaju da uhvate korak sa konurentima koji nude pristupačne a kvalitetne uređaje.\nJoš jedno iznenađenje je svakako i neverovatan uspeh Apple iPhone 11 modela, koji je doprineo tome da „Epl” zadrži titutlu proizvođača koji je najviše zaradio u poslednjem tromesečju 2019, što se desilo prvi put u poslednje dve godine. I dok celokupno svetsko tržište telefona opada, proizvođači se nadaju da će sa dolaskom 5G telefona, u sledećih godinu dana, ponovo krenuti pravcem koji bi oni želeli. Trebalo bi imati u vidu da u ove brojke ulazi i „Huaveijev” podbrend „honor” čiji modeli su uglavnom namenjeni mlađoj populaciji.


Tanjug 2. februara 2021. 12:55\nBRISEL – Privredni pad evrozone u četvrtom kvartalu 2020, zbog uvedenih korona mera zatvaranja, bio je manji nego što se očekivalo, prema današnjim preliminarnim procenama Evrostata.\nZavod za statistiku Evropske unije saopštio je da je, prema njegovoj fleš proceni, bruto domaći proizvod 19-članog bloka opao u poslednja tri meseca prošle godine za 0,7 posto u odnosu na prethodni, dok je u poređenju sa četvrtim tromesečjem 2019. potonuo za 5,1 procenat, prenosi Rojters.\nEkonomisti, međutim, predviđaju da će trend privrednog pada biti nastavljen i u prvom tromesečju ove godine.\n„U prvom kvartalu 2021, pad će verovatno biti nešto strmiji, ali ne poput onog u prvoj polovini 2020. Umesto toga, verovatno će već od proleća nastupiti primetan oporavak“, kaže Kristof Veil, ekonomista u nemačkoj Komercbanci.\nPreliminarni podaci Evrostata pokazuju da su Francuska i Italija, čije su ekonomije na dugom i trećem mestu po veličini u EU, u poslednjem lanskom tromesečju zabeležile međugodišnji pad BDP-a od 1,3, odnosno 2,0 procenta, respektivno.\nS druge strane, nemačka privreda je porasla za 0,1 odsto u odnosu na treći kvartal, a španska za 0,4 procenta.\nAnalitičari objašnjavaju da je pad u četvrtom tromesečju bio blaži nego u prvoj polovini godine, jer su restriktivne mere bile sektorski prilagođene i manje ozbiljne nego ranije.\nEvrostat je naveo da je prema njegovim prvim procenama za 2020. godinu, na bazi sezonski i kalendarski prilagođenih kvartalnih podataka, privreda evrozone pala za 6,8 posto, a 27-člana Evropska unija za 6,4 procenta.\nTo je, kako dodaje evropska statistička služba, najdublji godišnji pad otkako je počela da se vodi ta vrsta evidencije 1995. godine. Čak je i nakon globalne finansijske i ekonomske krize iz 2008, pad naredne godine iznosio samo 4,3 procenta, napominju iz Evrostata.


Dobro došli u hotel SUNCE.Hotel Sunce **** se nalazi u Sokobanji na desnoj obali reke Moravice u neposrednoj blizini parka Banjica. Hotel Sunce je opremljen po najnovijim standardima, raspolaže sa... Pogledaj još...\nWellness i spa centar Soko Terme *** Sokobanja je novo otvoreni Wellness i spa centar u centru Sokobanje na desnoj obali reke Moravice na Limun banji. Hotel Soko Terme sadrži tri bazena, dva... Pogledaj još...\nNataly spa centar u Sokobanji se nalazi preko puta gimnazije na 100 metara od promenade i banjskog šetališa. Apartmani pružaju jedinstven doživljaj aktivnog odmora i potpunog opuštanja.U sklopu... Pogledaj još...\nHotel MORAVICA jedan od najlepših u ovom delu Srbije. Nalazi se na divnoj uzvišici, gde vetar stalno čarlija, a sa čijih terasa može lepo da se posmatra plaža na reci Moravici kao i zalazak... Pogledaj još...\nŽelite da svoj odmor provedete u miru i tišini, ali da ipak budete aktivni i da doživite Sokobanju na pravi način?Banjica je izbor za vas! Zahvaljujući blagodetnom sokobanjskom vazduhu i ruži... Pogledaj još...\nHotel Turist se nalazi u centru Sokobanje na glavnom šetalištu ili promenadi. Hotel je renoviran i u svojoj ponudi ima sobe 1/1, 1/2, 1/3 i apartman, restoran sala, mini bar, veliku terasu ispred... Pogledaj još...\nHotel ZDRAVLJAK se nalazi u centru Sokobanje preko puta autobuske stanice i raspolaže sa 396 ležaja i 6 apartmana. Zbog posedovanje sportskih terena i dva bazena, jedan za rekreaciju a drugu (manji)... Pogledaj još...


BalkanMagazin :: Srbija će sa Rusijom sarađivati u oblasti nuklearne energije\nutorak, 15. maj 2018 12:25\nNa međunarodnom forumu Atomekspo 2018 u Sočiju potpiosan document o saradnju Srbije i Rusije u oblasti inovacija i tehnološkog razvoja u području primene nuklearne energije u mirnodopske svrhe.\nSrbija i Rusija potpisale su na međunarodnom forumu Atomekspo 2018 u Sočiju dokument o principima rusko-srpske saradnje u oblasti inovacija i tehnološkog razvoja u području primene nuklearne energije u mirnodopske svrhe.\n"Potpisivanjem ovog dokumenta postavljen je okvir za saradnju između ruskih i srpskih naučno-istraživačkih organizacija, naučnika i inovacionih kompanija u sferi atomske energije i njenog mirnog korišćenja u medicini, poljoprivredi, industriji", rekao je Nenad Popović, ministar za inovacije i tehnološki razvoj u Vladi Srbije, koji je ovaj document potpisao sa Aleksejem Lihačovim, generalnim direktorom Državne korporacije za nuklearnu energiju Rosatom.\nKao prioritetne pravce dokument predviđa podršku u stvaranju i razvoju nuklearne infrastrukture u Srbiji, usmerenoj na korišćenje nuklearne energije u mirnodopske svrhe, razvoj nuklearne medicine, primenu radiacionih tehnologija u poljoprivredi i industriji, povećanje kvalifikacija administrativnog, naučnog i tehničkog kadra u oblasti primene nuklearne energije u mirne svrhe kroz obuku i stažiranje, kao i povećanje ukupnog nivoa informisanosti građana o nuklearnim tehnologijama i njihovoj primeni u drugim sferama.\nSrbija je, inače, prvi put nastupila na međunarodnom forumu Atomekspo 2018 u Sočiju, koji je jedan od glavnih događaja u svetskoj nuklearnoj industriji.\n„Veoma je značajno što Srbija danas prvi put učestvuje na ovoj velikoj izložbi i konferenciji. Ovde će biti prikazane najnovije inovacije i tehnološka dostignuća u korišćenju atomske i nuklearne energije u mirnodopske svrhe, a pre svega u medicini, poljoprivredi i drugim industrijama, koje mogu da apsorbuju ovo znanje na korist građana i celog društva”, rekao je Popović.\nNa ovom skupu učestvuje više od 600 svetskih kompanija i više od 1.500 eksperata u toj oblasti, a akreditovano je više od 400 predstavnika medija. Forumu prisustvuju rukovodioci ključnih kompanija koje rade u globalnoj nuklearnoj industriji, vladinim agencijama, međunarodnim i nekomercijalnim organizacijama i vodeći stručnjaci.\nTeme o kojima se diskutuje na panelima i okruglim stolovima obuhvataju najvažnija pitanja u nuklearnoj industriji danas. Vodeće kompanije iz globalne nuklearne industrije i srodnih sektora predstavljaju svoje originalne tehnologije i dizajn na izložbi.


KuÄ‡a DÅ¾afera Deve (Foto KoSSev)\nDan nakon odluke EU i UNDP da otkažu projekat restauracije kuće Džafere Deve vredan oko 300,000 evra, za kojeg već više strana ističe njegovu ulogu kao nacističkog kolaboracioniste, kosovski ministar za kulturu, koji se i dalje zalaže za zaštitu njegove oronule kuće kao objekta od posebnog značaja, održao je danas konferenciju za medije u Prištini.\nI danas je optužio Srbiju za izvor „ujdurme“. „Debata poslednjih dana vodi poreklo iz Srbije“, rekao je Čeku.\nOdluka međunarodnih agencija da otkažu projekat stigla je nakon afere koja se otvorila kada su se inicijalno one krajem prošle nedelje pohvalile time da će zajedno sa kosovskim ministarstvom za kulturu restaurirati „najzadivljujuće mesto nasleđa – kuću Džafera Deve“, da bi potom srpski istoričari javnosti ukazali na to da se radi o istaknutoj figuri Vermahta. EU i UNDP su se ubrzo i ogradili – da su „zabrinuti zbog kontroverzi“ oko ove kuće, te da „rade na alternativama“, ali se sve zahuktalo nakon što se oglasilo nemački ambasador u Prištini, piše KoSSev.\n„Nema pranja istorije! Nemojte da izvrćete istinu o holokaustu ili o ratnim zločinima koji su počinili nacisti i lokalni kolaboracionisti“, poručio je Jorn Rode, uz naglasak da je „veoma zabrinut“. Iste poruke uputila je potom i izvestiteljka za Kosovo, Viola fon Kramon.\nTo je pokrenulo lavinu negativnih komentara u albanskoj javnosti. Nemačkom ambasadoru od javnih ličnosti su posebno zamerili bivši kosovski ministar spoljnih poslova Bedžet Pacoli koji je istakao pozitivnu ulogu Deve, kao i antropološkinja sa Kembridža, albanskog porekla Nora Veler. Ona je prvo poručila da nemački ambasador nije dobro informisan, da bi u sinoćnjem gostovanju na KTV direktno optužila ambasadora da je načinio štetu, tako što je netačno povezao rastauraciju kuće sa lažnim optužbama da Kosovo negira holokaust.\nSada je na konferenciji za medije, Čeku naglasio da je svrha rasprave koja je „pokrenuta iz Srbije“ bila upravo „širenje laži da je Kosovo poricalo holokaust, što je srpska izmišljotina“.\n„Mora se jasno reći, da ponovimo, da je albanski narod dao bezbroj dokaza o svom antifašističkom opredeljenju i posvećenosti zaštiti i spašavanju jevrejskog naroda tokom Holokausta. Debata poslednjih dana vodi poreklo iz Srbije i vrlo je jasna. Paradoksalno, država koja ima politiku negiranja genocida i rehabilitacije ratnih zločinaca teži da izmišlja narativ tako što prikazuje Kosovo kako negira holokaust ili predstavlja projekat kao pokušaj revizionizma ili prekrajanja istorije. To je lažni narativ koji dolazi iz Srbije jer su istorijske činjenice nepobitne i očigledno nisu na strani Srbije. Čak i sadašnje činjenice, ne samo istorijske, opovrgavaju ovaj apsurdni i opasni narativ Srbije. Zaštićeni spomenik, koji se na našoj listi kulturnog nasleđa formalno pojavljuje pod nazivom ‘Kuća Džafera Deve’, je spomenik u javnom vlasništvu. Tokom svoje istorije imao je brojne javne funkcije, uključujući zdravstvene i druge. Ima velike estetske, arhitektonske, društvene, obrazovne i druge vrednosti. I po tipologiji gradnje jedan je od prvih primera na Kosovu prelaska na modernu evropsku arhitekturu. Deo je kolektivnog sećanja žitelja Mitrovice i u lošem je stanju. Dakle, potrebna je restauracija. Ona je oštećena u požaru 2015. godine, dok je poslednja intervencija u ime odbrane bila 2018. godine. Moramo da završimo ovaj posao započet pre nekoliko godina“.\nTakođe je Čeku danas ponovio da je Ministarstvo kulture „najavilo restauraciju zgrade, a ne restauraciju lika Džafera Deve“.\nOn je ovo inače kazao po drugi put od juče kada se u pokušaju da sačuva projekat, posredno ogradio da kuće Džafera Deve „ne mora po svaku cenu da zadrži ovo ime“, a akcenat stavio njenu arhitektonsku vrednost.\n„Dakle, mi ne radimo ništa osim obnavljanja spomenika, mi štitimo naše kulturno nasleđe i ne rehabilitujemo priču o Džaferu Devi ili bilo kojoj drugoj ličnosti. Nakon restauracije zgrade, regionalni centar kulturnog nasleđa biće lociran u Mitrovici, a ostali prostori spomenika biće korišćeni za muzej, umetničku galeriju, dokumentacioni centar. (…) Nasilje nad spomenikom, arhitekturom, u potpunoj je suprotnosti sa međunarodnim konvencijama i evropskim praksama zaštite nasleđa. A među tim praksama je i praksa naše prijateljske zemlje, Nemačke. Zainteresovani smo za poštovanje međunarodnih konvencija i dobre prakse evropskih i drugih zemalja“, dodao je danas ministar.\nČeku tvrdi da ne samo što se ne odustaje od projekta i da Kosovo ima dovoljno novca u budžetu, već se „započeti posao mora uraditi sa međunarodnim partnerima“.\n„Pozivam sve na razmišljanje i racionalnost. Profesionalni argumenti moraju pobediti emocije trenutka. Izvori pogrešne debate nisu unutar Kosova“, još jednom je ponovio, dodajući:\n„Svako može da odustane, ali mi kao ministarstvo ne možemo da odustanemo od zaštite kulturnog nasleđa jer nemamo pravo na to“.\nDžafer Deva na ulicama\nOd kada je pod lupu šire javnosti došla informacija o tome ko je bio Džafer Deva, u kosovskoj javnosti pored opšteg tumačenja o njegovoj pozitivnoj i zaslužnoj ulozi u albanskoj istoriji, naglasak je sada ipak sve veći i na to da kuća „ne sme da strada zbog politike“, te da se radi (isključivo) o njenoj velikoj vrednosti kao arhitektonskom kulturnom dobru.\nMeđutim, u više najava projekta restauracije, uključujući i prošlu nedelju, potvrđena je kao „kuća Džafera Deve“. Takođe, prema više medijskih i institucionalnih izvora tokom dužeg niza godina, uz vrednost retke arhitekture, paralelno je isticana upravo uloga Džafera Deve kao jednog od „najzaslužnijih“ ličnosti albanske istorije, uz povremeno objavljivanje planova da će deo zgrade biti upravo muzej Džafera Deve i njegove porodice.\nTako je nakon požara 2015, a koji je danas spomenuo Čeku, Koha pisala za Džafera Devu da se radi o jednoj od „najprominentnijoj ličnosti ovog regiona“, dok je TV Mitrovica navela da se radi o „jednom od najvećih intelektualaca na Kosovu i Albaniji“, a i Kallxo je 2018, u najavi restauracije kuće, takođe potvrdio da se radi o „jednoj od najistaknutijih ličnosti“ tog kraja.\n„Džafer Deva je igrao ključnu ulogu u periodu od 1941. do 1944, u organizovanju i zaštiti albanskog naroda. Duže vreme je držao ključne pozicije – gradonačelnik Mitrovice i ministar unutrašnjih poslova u albanskoj vladi (1943-44). Posle rata proteran je i emigrirao u Ameriku gde je i umro“, pisala je Koha 2015.\nDa je Džafer Deva istaknuta ličnost albanske istorije koja je zadužila albanski narod, ne svedoče samo knjige i mediji, već i same ulice.\nTako smo današnjom šetnjom Južnom Mitrovicom, bez posebnog istraživanja, uočili u samom centru mural Džafera Deve, uz još jednu ličnost čiji lik i delo vuku kontraverze iz vremena Drugog svetskog rata – Redžep Mitrovica.\nŠto se Džafera Deve tiče, na Kosovu postoje i ulice koje nose njegovo ime, poput ulica Džafera Deve u Južnoj Mitrovici, Uroševcu i Prištini.


Beta 10. juna 2022. 17:40\nSvetski poznata kompanija – programer i proizvodjač 3D skenera i softvera, „Artec 3D“ uspostavlja partnerstvo sa Crnom Gorom i planira da napravi IT klaster na obali Jadrana, saopštila je danas ta kompanija.\nTim povodom, predsednik „Artec 3D“ Artjom Juhin (Artyom Yukhin) sastao se danas u Crnoj Gori s premijerom Dritanom Abazovićem, generalnim sekretarom Vlade Borisom Marićem i s rukovodstvom Univerziteta u Podgorici.\nAbazović je pozdravio dolazak u Crnu Goru multinacionalne IT kompanije “Artec 3D”, kao i njene planove da otvori desetine novih radnih mesta, poručivši da će ta kompanija imati u tome punu podršku Vlade, navodi se u saopštenju.\nPremijer je naglasio da Vlada želi da se u Crnoj Gori pokrenu investicije, stvori predvidiva situacija za investitore i da dodju renomirane svetske kompanije.\n„Drago nam je što pored dosadašnjih filijala u SAD i Kini, uz stalni rast mreže globalno ovlašćenih prodavaca, stvaramo novi evropski centar i uspostavljamo partnerstvo sa Crnom Gorom“, rekao je predsednik i izvršni direktor „Artec 3D“ Artjom Juhin.\nOn je najavio do 2024. godine proširenje kancelarije u Crnoj Gori do 300 zaposlenih.\n„Naš cilj je stvaranje prvog IT klastera u Crnoj Gori, na obali mora.To će omogućiti stvaranje ekosistema za privlačenje više IT kompanija i talentovanih stručnjaka, kao i stvaranje inovativnog ekosistema za startapove i ‘venčer-ulaganja’ “ – rekao je Juhin, dodaje se u saopštenju.


Uhapšeni osumnjičeni za napad na Teofila Pančića – Nadlanu.com\nUhapšeni osumnjičeni za napad na Teofila Pančića\nBEOGRAD, 3. avgusta 2010. (Beta) – Kriminalistička policija Beograda u saradnji sa Bezbednosno-informativnom agencijom privela je dvojicu osumnjičenih za napad na kolumnistu nedeljnika “Vreme” Teofila Pančića, saopšteno je u utorak iz Ministarstva unutrašnjih poslova.\nMinistar unutrašnjih poslova Ivica Dačić rekao je agenciji Beta da je policija uhapsila Danila Žuža (19) i Miloša Mladenovića (18) iz Beograda i odredila im zadržavanje do 48 sati, posle čega će ih sprovesti istražnom sudiji.\nDačić je rekao da je identitet osumnjičenih utvrđen na osnovu DNK analize, pošto su na predmetu kojim je Pančić pretučen pronađeni tragovi DNK napadača. On je dodao da je bilo teško utvrditi identitet počinioca, jer su sigurnosne kamere na okolnim zgradama u Zemunu gde se dogodio incident snimile napadače s leđa.\n“Počinioci tog krivičnog dela nisu se mogli identifikovati zato što su bili okrenuti leđima. Bila je neophodna pomoć svih onih koji su bili neposredni svedoci ili su imali bilo koja druga saznanja”, kazao je Dačić.


FABIANO papir A4 svetlo zeleni - Idealno.rs\nPočetna / Kancelarija i škola / Papir i papirna konfekcija / Papir / FABIANO papir A4 svetlo zeleni\nFABIANO papir A4 svetlo zeleni\nZa ovaj proizvod trenutno nema ponude. Poslednja je bila dostupna 11. 11. 2019 po ceni 800,00 DIN u internetknjizara\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FABIANO papir A4 svetlo zeleni i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FABIANO papir A4 svetlo zeleni i vidi da li ti odgovara ili pogledaj druge proizvode brenda FABRIANO. Opis i tehnički podaci proizvoda FABIANO papir A4 svetlo zeleni se mogu razlikovati od onih u internet prodavnici u kojoj obavljaš kupovinu. FABIANO papir A4 svetlo zeleni je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za FABIANO papir A4 svetlo zeleni proveri u prodavnici u kojoj nameravaš da obaviš kupovinu. Slika za FABIANO papir A4 svetlo zeleni je simbolična, zato se pre kupovine u prodavnici uveri da je proizvod isti.


► Ban: Srebrenica je teg na savesti čovečanstva\n"Ujedinjene nacije, koje su osnovane kako bi sprečile ponavljanje takvih zločina, nisu ispunile svoju odgovornost da zaštite živote nevinih civila, koji su tražili zaštitu od sukoba i nasilja oko njih", rekao je Ban u sedištu UN na pomenu povodom 20. godišnjice masakra u Srebrenici.\n"Danas i ovde ponovo izražavam najdublje saučešće porodicama žrtava. Ponavljam svoje obećanje da ću sve vrednije raditi, svakog dana, da zaštitim ljude gde god bili, od napada na njihovo dostojanstvo i bezbednost", rekao je Generalni sekretar UN.\nOn je, međutim, dodao da je tokom posete Bosni "video i nešto drugo osim grobova i tuge", a to je "koliko je BiH napredovala od tih mračnih dana".\n"Video sam kako u toj zemlji različite zajednice nastoje da grade mostove, pojačaju poverenje i polože osnove za puno pomirenje. Treba puno vremena da se izleče tako duboke rane, a UN ostaju duboko posvećene da podrže te napore. Da bi se izgradila budućnost, treba se iskreno baviti prošlošću", rekao je Ban.\n"Individualne države i međunarodna zajednica moraju da sarađuju na izgradnji inkluzivnih društava - i da pomognu društvima pogođenim nasiljem u obnovi i pomirenju. Moramo stajati rame uz rame protiv onih koji huškaju i dele, i onih odgovornih za represiju i lošu vladavinu", poručio je Ban Ki Mun.\n"Nemojmo okretati leđa kada nam se ljudi obrate za pomoć", rekao je Ban, dodajući da bi to trebalo da bude i obećanje žrtvama Srebrenice.


Vučić u intervjuu za AP obećao da će Srbiju uvesti u EU | Novinska agencija Beta\nPOLITIKA | 13.10.2017 15:25 > 13.10 15:33\nVučić u intervjuu za AP obećao da će Srbiju uvesti u EU\nPredsednik Srbije Aleksandar Vučić obećao je danas u intervjuu za AP da će povesti svoju zemlju u Evropsku uniju i rekao da to što Rusija naoružava srpsku vojsku, ne ugrožava taj cilj.\n"Znamo gde idemo, što znači da smo na našem EU putu, to je strateški put naše zemlje... Istovremeno želimo da sačuvamo najbolje odnose s Rusijom, Turskom, Kinom, SAD, i svim drugim zemljama", rekao je Vučić u intervjuu za američku novinsku agenciju.\nAP navodi da pod vodjstvom Vučića, nekadašnjeg ekstremnog nacionaliste, Srbija zvanično traži učlanjenje u EU, ali istovremeno održava bliske odnose s Rusijom.\nKako navodi agencija, Rusija Srbiju snabdeva lovcima Mig 29 i planira da isporuči tenkove i oklopna vozila.\nKako navodi AP neki zapadni zvaničnici su izrazili zabrinutost zbog toga što Rusija naoružava Srbiju posle krvavog raspada bivše Jugoslavije tokom 1990-ih i pozvali Beograd da se čvrsto izjasni gde ide na istok ili na zapad.\n"Ja ne vidim ništa loše u tome, i to funkcioniše i funkcionisaće, to je naša politika i mi smo vojno neutralni", rekao je Vučić navodeći da naoružavanje Srbije ne predstavlja pretnju za njene susede.\nVučić je rekao da uvidja da njegova prošlost, kao istaknutog člana partije koja se zalagala za širenje granica Srbije na Balkanu, ili za "Veliku Srbiju" tokom ratova u susedstvu, izazivaju odredjenu sumnju u iskrenost njegovog preokreta da postane prozapadni reformista.\n"Čovek koji je bio potpuno protiv EU pre 20 godina, koji je bio član Radikalne stranke... znam da to nije lako za mnoge da progutaju. Mogu da vam kažem mi ćemo to ispuniti, završićemo taj posao", ponovio je Vučić uverenje da će povesti Srbiju u EU.\n"Verujem da svaki član Vlade čini sve što može da ispuni naše ciljeve, a jedan od naših glavnih ciljeva je punopravno članstvo u EU... Ja mislim da treba da budemo deo Evropske unije, to je moj zadatak, to je moj posao, i ja ću ga obaviti", rekao je Vučić.